title: Kämy Kämäräinen

text: Kämy esiintyi vuonna 1999 ilmestyneessä elokuvassa "Pitkä kuuma kesä" The Hectorsin jäsenenä. Kämäräinen soitti rumpuja vanhalla ylioppilastalolla esitetyssä Flamenco Pop -musiikki- ja tanssiesityksessä vuonna 2000. Vuonna 2007 Kämy muutti Salon Pertteliin. Neljän Ruusun pitäessä neljän vuoden soittotaukoa Kämy kiersi useilla Jaakko Teppo -musikaalikiertueilla. Neljän Ruusun esiintyessä Salon iltatorilla vuonna 2015 Ilkka Alanko esitteli Kämyn Salon "omana poikana" tuhansien ihmisten hurratessa Kämylle kesken Neljän Ruusun keikan.


title: Kämy Kämäräinen

text: Kämy on soittanut seuraavien muusikoiden kanssa: Ilkka Alanko, Kode Koistinen, Lade Laakkonen, Ismo Alanko, Jussi Kinnunen, Albert Järvinen, Pave Maijanen, Kari Tapio, Danny ja Armi, Jaakko Teppo, Ilja Teppo, Johannes Teppo, Sampsa Asikainen, Antti Huuskonen, Pertti Feller, Pandora, Anssi Kela, Sakari Kuosmanen, Jyri Riikonen, Jaakko Kujala, Mari Riikonen, Hannu Sallinen, Olli-Matti Walhström, Jute Musikka, Petri Varis, Jone Väänänen, Ema Hurskainen, Jimi Pääkallo, Timo Kämäräinen, Jarno Karjalainen, Mika Karjalainen, Samuli Laiho, Juissi Vainiola, Matti Suomela, Tuomas Wäinölä, Hannu Pikkarainen, Marzi Nyman, Riku Mattila, Teho Majamäki, Ali Alikoski, Pekka Gröhn, Pertti Neumann, Ahti Marja-Aho, Jouni Mömmö, Mikko Hintikka, Otra Romppanen, Embbo Lehmusoksa, Markku Renko, Olli-Erkki Makkonen, Hannu Porkka, Manne Railo, Ismo Heikkilä, Arttu Leskinen, Juha Lehti, Hansu Saarinen, Jussi Virtanen, Junnu Saaresaho, Janne Suhonen, Jani Raatikainen, Jaska Kupiainen, Janne Pirinen, Eino Grön, Tuulikki Eloranta, Jani Kuronen, Ari Kuronen, Panu Riikonen, Mikko Riikonen, Kalle Miettinen, Pekko Mantzin, Jann P.H, Olli Halonen, Aki Eronen, Sam Huber, Matti Härkönen, Heikki Marttila, Juha Kannas, Aki Toivoniemi, Turkka Ukura, Kari Kukkola, Pääkköset, Steve Lyon, Thierry Boisdon, Ramón Maronier.


title: Kämy Kämäräinen

text: Studioalbumit


title: Kämy Kämäräinen

text: Kämy Kämäräinen oli mukana Jaakko Tepon elämäntyöhön pohjautuvilla valtakunnallisilla kiertueilla.


title: ISO 3166-2:AD

text: ISO 3166-2:AD on ISO-standardointijärjestön standardi, joka määrittää geokoodit Andorralle. ISO 3166-2:AD on ISO 3166-2 -standardin osajoukko, joka määrittää seitsemän kunnan koodit.


title: ISO 3166-2:AD

text: Koodin ensimmäinen osa on ISO 3166-1 -standardin mukainen Andorran maakoodi ”AD” ja toinen osa on aluekohtainen numero.


title: ISO 3166-2:AG

text: ISO 3166-2:AG on ISO-standardointijärjestön standardi, joka määrittää geokoodit Antigua ja Barbudalle. ISO 3166-2:AG on ISO 3166-2 -standardin osajoukko, joka määrittää kuuden Antiguan saarella sijaitsevan kunnan sekä kahden alusmaan (Barbudan ja Redondan saaret) koodit.


title: ISO 3166-2:AG

text: Koodin ensimmäinen osa on ISO 3166-1 -standardin mukainen Antigua ja Barbudan maakoodi ”AG” ja toinen osa on aluekohtainen numero.


title: Basinetti

text: Basinetti tai Bascinet (latinan sanasta "bacinatum", kulho) on myöhäiskeskiaikainen kypärämalli. Basinetti kehittyi patakypärästä, jonka se vähitellen syrjäytti taistelukäytössä 1300-luvulla. Suosio johtui luultavasti siitä, että basinetti oli patakypärää kevyempi ja siinä oli visiiri, jonka saattoi nostaa ylös, kun tarvitsi nähdä paremmin. Visiiri oli joko suippokärkinen tai pyöreä, ja basinettiin liitettiin usein rengashaarniskakaulus eli "camail", joka suojasi kaulaa, niskaa ja hartioita. Rengashaarniska korvattiin 1400-luvulla metallilevyillä.


title: Kazakstanin parlamenttivaalit 1995

text: Mažiliksen vaalit 1995 järjestettiin ensimmäisen vaalikierroksen osalta 9. joulukuuta 1995, ja toisen vaalikierroksen osalta 23. joulukuuta 1995. 67 valtiopäiväpaikasta sai 25 Kazakstanin kansan yhtenäisyyden puolue. Vaalit perustuivat siihen, että maaliskuussa 2014 valitut 177 valtiopäiväedustajan valtiopäivät julistettiin Kazakstanin korkeimman oikeuden toimesta mitättömiksi, minkä vuoksi Kazakstanin tasavallan presidentti Nursultan Nazarbajev julisti uudet vaalit. 30. elokuuta 1995 hyväksyttiin perustuslakiin suoralla kansanäänestyksellä muutos, jonka mukaan oli valittava aikaisempaa vähälukuisempi valtiopäivien alahuone. 2. lokakuuta 1995 presidentti ilmoitti vaalipäiviksi 9. joulukuuta ja 23. joulukuuta 1995.


title: Kazakstanin parlamenttivaalit 1995

text: 9. joulukuuta 1995 todettiin 41 ehdokkaan tulleen valituksi, 23. joulukuuta todettiin 13 muun tulleen valituksi. 4. helmikuuta 1996 todettiin lisäksi 13 viimeisen tulleen valituiksi. Oppositiosta ei osallistuttu vaaleihin. 30. tammikuuta 1996 järjestettiin ensimmäinen täysistunto. Naisia oli valittu yhdeksän.


title: Kazakstanin parlamenttivaalit 1999

text: Mažiliksen vaalit 1999 järjestettiin 17. syyskuuta ja 10. lokakuuta 1999 Kazakstanin presidentin 7. heinäkuuta 1999 antaman asetuksen perusteella. Kymmenen edustajaa valittiin kansallisilta puoluevaalilistoilta 10. lokakuuta samoin kuin myös kaksikymmentä muuta, jotka olivat saaneet enemmistön äänistä enemmistövaalipiireissä. Neljäkymmentäseitsemän muuta valittiin 24. lokakuuta vaalien toisella kierroksella. Kazakstanin keskusvaalilautakunta vaati uusia vaaleja 67 piirissä Atyrayn kaupungissa, Etelä-Kazakstanin alueella ja Dzhambulin alueella. Kazakstanin vaalilait eivät sallineet alkuperäisten ehdokkaiden olla ehdolla enää samoissa vaalipiireissä.


title: Kazakstanin parlamenttivaalit 1999

text: Naisia valittiin kahdeksan.


title: Kazakstanin parlamenttivaalit 2004

text: Mažiliksen vaalit 2004 järjestettiin 19. syyskuuta 2004. Useista puolueista muodostunut kokoomuspuolue, Isänmaa, joka nykyään on Nur Otan, sai 42 paikkaa 77:stä. Naisia valittiin kahdeksan. Vaali oli viimeinen, jossa 67 valtiopäiväedustajaa valittiin enemmistövaalilla piiritasoisista vaalipiireistä.


title: Kazakstanin parlamenttivaalit 2004

text: Lähde: "Office for Democratic Institutions and Human Rights REPUBLIC OF KAZAKHSTAN PARLIAMENTARY ELECTIONS 19 September and 3 October 2004 OSCE/ODIHR Election Observation Mission Report, page 24"


title: Kazakstanin parlamenttivaalit 2016

text: Kazakstanin parlamentin eli mažiliksen vaalit 2016 järjestettiin 20. maaliskuuta 2016. Ne olivat ennenaikaiset, koska sääntömääräisesti ne olisi pitänyt järjestää vasta syksyllä 2016. Myös Kazakstanin presidentinvaalit järjestettiin ennenaikaisesti 2015, vaikka ne olisi pitänyt sääntömääräisesti järjestää vasta 2016. Ei haluttu, että presidentinvaalit ovat samana vuonna kuin mažiliksen vaalit, ja haluttiin, että hallituksen taloudellisia antikriisitoimia tukemaan saataisiin varhain tuki sekä ennenaikaisesti valitulle presidentille että ennenaikaisesti valitulle mažilikselle.


title: Kazakstanin parlamenttivaalit 2016

text: Kazakstanin valtapuolue Nur Otan sai 6 183 757 ääntä ja sillä 84 paikkaa, Kazakstanin kommunistinen kansanpuolue 537 123 ääntä ja 7 paikkaa sekä Kazakstanin demokraattinen puolue Ak Žol 540 406 ääntä ja 7 paikkaa.


title: Kazakstanin parlamenttivaalit 2016

text: Kazakstanin kansan yleiskokous valitsi Astanasta kazakki Sauytbek Abdrahmanovin, venäläisen Vladimir Božkon, korealaisen Roman Kimin, tšetseeni Ahmed Muradovin, ukrainalaisen Juri Tymošenkon ja dunganilaisen Šakir Hahazovin, Qızılordasta mordvalaisen Natalija Žumadildajevan, Almatysta armenialaisen Narine Mikaeljanin ja uiguuri Šaimardan Nurumovin.


title: Kazakstanin parlamenttivaalit 2016

text: Vaaleja tarkkailivat suurimmilla vaalitarkkailijajoukoilla mm. Euroopan turvallisuus- ja yhteistyöjärjestön demokraattisten instituutioiden ja ihmisoikeuksien toimisto johtajanaan suurlähettiläs Boris Frlec sekä itsenäisten valtioiden yhteisön toimeenpaneva sihteeri Sergei Lebedev. Itsenäisten valtioiden yhteisön vaalitarkkailun varajohtajana toimi Oleg Kuleba. Ivy lähetti vaalitarkkailuun 301 henkilöä.


title: Kazakstanin parlamenttivaalit 2016

text: Kazakstanin valtapuolue Nur Otan sai 6 183 757 ääntä ja sillä 84 paikkaa. Valituiksi tulivat


title: Euran pappila

text: Euran pappila on Eurassa Euran seurakunnan kirkkoherran asunto, historiallinen maatila ja Euran kylä, joka on osa Euran keskustaajamaa. Pappila sijaitsee Euran kirkolta noin 500 metriä luoteeseen Pappilanmäellä, joka on kuuluisa myös rautakautisesta kalmistostaan.


title: Euran pappila

text: Pappila ei ole enää maatila, jollaisena se oli satoja vuosia kirkkoherran asuntona ja elinkeinona. Päärakennus toimii nykyään vain asuntona ja sen pihapiiriin kuuluu kaksi ulkorakennusta. Pappilan osoite on Sorkkistentie 14.


title: Euran pappila

text: Pappilan empiretyylinen päärakennuksen on piirtänyt arkkitehti Pehr Johan Gylich vuonna 1843. Rakennusmestarina toimi mouhijärveläinen Matts Roos. Pappilan sisätilat peruskorjattiin 1960-luvulla. Rakennusta ympäröi puisto, jossa kasvaa enimmäkseen lehtipuita. Puiston laidassa sijaitsee vanha makasiini.


title: Euran pappila

text: Ei ole säilynyt mitään perimätietoa siitä, miten pappila aikoinaan osoitettiin tälle tontille. Tontti ei ole alkujaan ollut asumaton, sillä Pappilanmäkeen on haudattu vielä ainakin ensimmäisen ristiretken aikoihin. Tästä on osoituksena päärakennuksen pannuhuonetta rakennettaessa löytynyt hauta, josta saatiin talteen ristiretkien aikainen (noin 1150 jaa.) hopeakoristeinen miekka (Kansallismuseon luettelossa tunnuksella KM 65). Kun seurakunnan perustamisvuosikin on esihistorian hämärissä, jää myös pappilan perustaminen arvailujen varaan.


title: Euran pappila

text: Varhaisin tunnettu tieto Euran seurakunnasta on vasta vuodelta 1425. Eräistä käräjäkirjoista vuodelta 1429 mainitaan aikaisempien käräjien pitopaikaksi Euran kirkko, joten 1420-luvulla sellainen on ollut jo olemassa. On eri asia, oliko kirkko niin säännöllisessä käytössä, että Eurassa olisi asunut vakituinen ja oma pappi ja että asuiko pappi jo tuolloin pappilassa Pappilanmäellä. Eurassa on mainittu olleen kirkkoherra (Torkkeli Mullen) vuonna 1445, jonka omistussuhteita käsiteltiin käräjillä.


title: Euran pappila

text: Tiedot pappilan kunnosta 1500-luvulla ovat vähäiset. Arvellaan kuitenkin, että esimerkiksi 1630-luvulla renkipirtti rakennettiin vanhasta eli todennäköisesti 1500-luvulla käytetystä pakaripirtistä.


title: Euran pappila

text: Pappila oli 1600-luvulle tultaessa surkeassa kunnossa. Kirkkoherralle annettiin vuonna 1603 jopa avustus, jotta hän selviäisi maatilojen autiokauden ylitse. Pappila on kuitenkin ollut vuonna 1621 sellaisessa kunnossa, että siellä voitiin järjestää kirkkoherran häät. Käräjätuomion papereissa vuodelta 1630 on maininta, että kirkkoherra olisi laittanut rakennuksia kuntoon omalla kustannuksellaan ja että nämä kulut korvattaisiin hänelle. Tämäkään työ ei kaikkea välttämätöntä korjannut, sillä Euran seurakunnan ja Säkylän kappelin asukkaita kehotettiin vuonna 1637 pitämään pappilaansa kunnossa. Tämä ylemmältä taholta tulleen kehoituksen jälkeen näin sitten tehtiinkin. Vuonna 1642 käydyissä neuvotteluissa määrättiin kirkkoherra ja kuudennusmiehet toteuttamaan hanketta yhdessä. Hanke kuitenkin loppui pappilan paloon vuonna 1648, joka tuhosi karjapihan ja miespihan kokonaan.


title: Euran pappila

text: Vuoden 1643 käräjillä kävi pöytäkirjasta ilmi, että pappilalla oli Kauttuan kosken myllyssä kivipari, joka oli Vaanin kanssa yhteinen. Tätä osuutta sillä ei aina ole ollut. Näin todistettiin käräjillä vuonna 1687. Kuitenkin vuonna 1785 pappilalla oli taas myllyssä osuus kiviparista.


title: Euran pappila

text: On täysin mahdollista, että pappilassa olisi ollut olemassa samat rakennukset ennen paloa kuin sen jälkeen, sillä pitäjän kolmanneksilla oli velvollisuutenaan rakentaa tai ylläpitää tietyt rakennukset. Samalla päätelmällä voidaan ajatella sen olevan vieläkin vanhempaa perua. Mutta palon jälkeen kaikki aloitettiin alusta. Rakennus toisensa jälkeen nousi harjaansa, mutta niin laiskasti, että niiden pystyttämisestä annettiin useita kehotuksia seuraavien vuosien aikana.


title: Euran pappila

text: Pitäjän asukkaat kustansivat, ja osittain huolsivatkin, kirkkoherransa asunnon ja maatilan rakennukset. Vastuuta kylien välille oli jaettu siten, että jotkin rakennukset olivat yhteisvastuulla ja toiset tietyn kylän tai kylien ryhmän ylläpidettävänä. Pappilasta oli vuonna 1699 laadittu inventaario, joka on säilynyt nykypäiviin asti. Silloin maatalot aidattiin umpipihoiksi erilleen ympäröivistä maistaan. Taloilla oli umpipihassa yleensä miespiha ja karjapiha. Rakennuskanta oli nuorta, sillä pappilan palosta oli kulunut vain 51 vuotta. Silti monet rakennukset olivat jo ränsistyneitä ja huollon tarpeessa.


title: Euran pappila

text: Miespihassa sijaitsivat piispantupa, pakaritupa, uusi pakarintupa, vierastupa, eteinen tupien välissä, kaksi kellaria, kaluvaja, paistintupa, renkipirtti, mallaspirtti, sauna, sikolätti ja käymälä. Päärakennuksessa olivat ainakin eteinen, eteiskammari ja kuisti. Karjapihassa sijaitsivat kaksi navettaa, kaksi vajaa, kaksi härkänavettaa, rehulato ja talli. Umpipihan ulkopuolella sijaitsivat vielä kaksi ruoka-aittaa, neljä riihtä, akanahuone ja olkilato.


title: Euran pappila

text: Isoviha loppui vuonna 1721. Pappila oli ollut sodan aikana taloudellisessa pinteessä ja tila oli päässyt rappeutumaan raha- ja miespulan takia. Vuonna 1748 ja 1749 kirkkoherra Juhana Laihiander neuvotteli seurakunnan kanssa rakennustöistä. Yleensä hän johti töitä itse ja seurakunta maksoi laskut. Tämäkään ei pelastanut pappilaa rapistumasta, mutta vuonna 1767 päärakennuksen parannustyöt saatiin kunnolla käyntiin. Päärakennukseen tehtiin silloin neljä huonetta ja keittiö. Tehdyt parannukset riittivät vaivoin 1840-luvulle.


title: Euran pappila

text: Vanha pappila korvattiin vuonna 1843 arkkitehdin suunnittelemalla empiretyylin rakennuksella. Kun tämäkin pappila alkoi rapistua, todettiin 1870-luvulla vanha tapa huonoksi. Sen sijaan, että eri talot osallistuivat korjauskuluihin omalla etukäteen määrätyllä panoksellaan, perustettiin 1890-luvulla pappilan korjauskuluja varten virkatalorahasto.


title: Euran pappila

text: Pappilaa voidaan kohdella myös kylänä, jollaisia olivat muutkin yksinäistalot kuten esimerkiksi Vaani ja Soupas. Isojaossa pappilan sarkajakoa käsiteltiin kahdessa yhteydessä erikseen. Pappilan kohtelu oli sikäli erikoista, että osa jaosta suoritettiin yhdessä Kirkonkylän kanssa ja osa Sorkkisten kanssa. Vaikutelmaksi jäi, että pappila olisi lohkaistu näistä kylistä omaksi talokseen ja Isojaon kahtainen kohtelu juontuisi siitä. Kirkonkylän kanssa toimitettu Isojako valmistui vuonna 1774.


title: Euran pappila

text: Isojaossa pappilalla oli kolme vainiota: Sorkkisten puoleinen vainio, Kirkon vainio ja Ylinen vainio. Pappilalla oli peltoa 63 tynnyrinalaa ja 11 kapanalaa lisäksi. Umpiaitoja oli pappilalla 1700-luvun lopulla kaksi: Kirkonvartijan ja Orren umpiaidat. Pappilalla oli osuus myös nuottakunnassa, johon kuuluivat Kirkonkylän, Sorkkisten ja Lähteenojan kylät.


title: Agnes (novelli)

text: Agnes on Minna Canthin novelli, joka sai ensijulkaisunsa kirjoittamisvuonnaan 1892 kokoelmassa "Novelleja 2". Sen aiheena ovat naisen vapaudenkaipuun ilmenemismuodot.


title: Agnes (novelli)

text: Otava julkaisi novellin kokoelmassa "Novelleja 2". Sittemmin novelli on ilmestynyt myös itsenäisenä satasivuisena versiona (1911). Vuonna 1983 Karisto julkaisi sen yhteisniteenä "Kauppa-Lopon" ja eräiden muitten teosten kanssa, ja vuonna 1999 SKS julkaisi sen yhdessä "Kauppa-Lopon" kanssa. Se on ilmestynyt myös Canthin "Valituissa teoksissa" ja "Kootuissa teoksissa".


title: Agnes (novelli)

text: Novellin "Agnes" nimihenkilö elää kaksoiselämää, osittain Pietarissa ylläpidettynä naisena ja osittain kotona. Hän rohkaisee arastelevaa kertojaminää: "Pieni kiihoitus avioliitossa on suuresta tärkeydestä, levollinen jokapäiväisyys on rakkauden kuolema." Canthista lisensiaattityön tehnyt Riitta Uosukainen toteaa: "Naispäähenkilö nakkaa siinä sopivalla tavalla päätään pystyyn." Päähenkilö on Canthin sankarittarista kaikkein modernein. Novellin keskeinen teema on traaginen vapaudenhalu. Se saa Agneksen ryhtymään ylläpidetyksi naiseksi.


title: Agnes (novelli)

text: Canth aloitti "Agneksen" dramatisoinnin noin vuonna 1896, mutta muokkaustyö näytelmäksi jäi kesken. Keskeneräisenä se ilmestyi teoksessa "Suomalainen näyttämö 18 13/10 72 – 18 13/10 97" (Suomalaisen Kirjallisuuden Seura, 1897). Suomen Kansallisteatteri lahjoitti käsikirjoituksen 2011 Suomalaisen Kirjallisuuden Seuran kirjallisuusarkistolle, ja sitä säilytetään siellä Minna Canthin arkistossa.


title: Marja Tiirola

text: Marja Annika Tiirola (o.s. Kauppi, s. 1967 Petäjävesi) on suomalainen biologi ja professori. Hän on toiminut Jyväskylän yliopistossa ympäristömikrobiologian professorina vuodesta 2015.


title: Marja Tiirola

text: Marja Tiirola opiskeli limnologiaa ja metsänhoitotieteitä Helsingin yliopistossa. Hän valmistui sieltä maatalous- ja metsätieteiden maisteriksi 1991. Opintojensa ohella hän työskenteli 1990–1991 tutkimusavustajana Keskuslaboratoriossa. Sen jälkeen Tiirola aloitti akateemisen uransa 1992–1995 koulutussuunnittelijana Helsingin yliopiston alaisessa Lahden tutkimus- ja koulutuskeskuksessa. Hän suoritti 1994 Tampereen ammattikorkeakoulussa opettajaopinnot, joissa koulutus järjestettiin Kurun metsäoppilaitoksessa (nyk. osa Tampereen seudun ammattiopistoa (TREDU)). Vuonna 1995 hän aloitti jatko-opintonsa Jyväskylän yliopistossa.


title: Marja Tiirola

text: Marja Tiirolan ensimmäinen tutkimusvakanssi Jyväskylän yliopistossa oli assistenttina 1999 ja 2000–2001. Vuodesta 2001 lähtien hän työskenteli tutkijana. Tiirola väitteli tohtoriksi Jyväskylän yliopistossa 2002 molekyylibiologiasta. Hänen väitöskirjansa ("Phylogenetic analysis of bacterial diversity using ribosomal RNA gene sequences") käsittelee bakteerien monimuotoisuuden tutkimista fylogeneettisen analyysin avulla tarkastelemalla geenien järjestystä RNA:ssa.


title: Marja Tiirola

text: Valmistumisensa jälkeen hän jatkoi Jyväskylän yliopistossa eri tehtävissä opettajana ja tutkijana. Post doc -tutkijana hän työskenteli 2004–2007. Hän työskenteli välissä 2007–2009 jakson Suomen Akatemian akatemiatutkijana. Sitten hän palasi 2010 akatemiatutkijaksi Jyväskylän yliopistoon. Viimeksi ennen professoriksi nimitystään hän toimi vuodesta 2012 yliopistonlehtorina. Tiirola on myös Tampereen teknillisen yliopiston mikrobiologian dosentti vuodesta 2007.


title: Marja Tiirola

text: Marja Tiirola on tehnyt useita tutkimusvierailuja ulkomaisiin yliopistoihin. Lokakuussa 2002 hän oli tutkijana Euroopan molekyylibiologian laboratoriossa (EMBL) Heidelbergissä, jossa hän toimi Toby Gibsonin tutkimusryhmässä. Vuonna 2005 hän työskenteli vuoden ensimmäisen puoliskon Warwickin yliopistossa, Iso-Britanniassa Colin Murrellin johdolla. Lukuvuonna 2014-2015 Tiirola oli vierailevana tutkijana Kalifornian yliopistossa (San Diego).


title: Marja Tiirola

text: Tiirola aloitti Jyväskylän yliopiston ympäristömikrobiologian määräaikaisena professorina vuonna 2014. Vuoden 2015 alussa professuuri vakinaistettiin. Professuurissa painottuu bio- ja ympäristötieteiden eri tutkimusalojen (solu- ja molekyylibiologian, akvaattisten tieteiden, ympäristötieteiden genetiikan ja evoluutiotutkimuksen) yhteistyö Jyväskylän yliopiston bio- ja ympäristötieteiden laitoksen sisällä. Professorina Tiirola tekee sekä perustutkimusta että soveltavaa tutkimusta. Professuurin tutkimuksellisena tavoitteena on vahvistaa ihmisen toiminnan aiheuttamien ympäristövaikutusten tutkimusta Jyväskylän yliopistossa ja etsiä uusia kestävän kehityksen mukaisia ratkaisuja luonnonvarojen käyttöön, tuotantoon, talouteen sekä luonnon monimuotoisuuden säilyttämiseen.


title: Marja Tiirola

text: Ympäristömikrobiologian professorina Tiirolan vastuulla on myös bio- ja ympäristötieteiden laitoksen kansainvälisen koulutus- ja tutkimusyhteistyön kehittäminen.


title: Marja Tiirola

text: Euroopan tutkimusneuvosto ("European Research Council", ERC) myönsi professori Tiirolalle tammikuussa 2014 viiden vuoden tutkimusapurahan mikrobien tutkimuksen tekemistä varten. Hankkeessa tutkitaan kasvihuonekaasujen määrää sääteleviä mikrobeja ja niiden toimintaa.


title: Marja Tiirola

text: Vuonna 2018 Euroopan tutkimusneuvosto myönsi hänelle ylimääräistä Proof of Concenpt Grants- rahoitusta.


title: Marja Tiirola

text: Biologina Marja Tiirola on kiinnostunut erityisesti mikrobien ekologiasta ja bioteknologiasta. Hän on tutkinut myös molekyylibiologiaa, joka avaa uusia lähestymistapoja tutkia biokemiallisia prosesseja ja ymmärtää mikrobien toimintaa. Hänen viimeisimmät tutkimuksensa pyrkivät selvittämään, mikä on mikrobien rooli hiilen ja typen kiertoprosesseissa ympäristössä.


title: Marja Tiirola

text: Vuosina 2012–2016 Tiirola työskenteli Suomen Akatemian tutkimusprojektissa, jonka avulla pyrittiin kehittämään menetelmä mikrobien toiminnan tutkimiseksi erityisen RNA-yksikön avulla. Sittemmin hän on osallistunut laajaan eurooppalaiseen, vuoteen 2019 jatkuvaan tutkimushankkeeseen, joka kehittelee mikrobien toiminnan seuraamiseksi erityistä radioaktiivisiin isotooppeihin perustuvaa seurantamenetelmää ("Radio Isotope Probing", RIP). Menetelmä perustuu keksintöön, jonka avulla radioaktiivisuus voidaan muuttaa pH-signaaliksi, jolloin happamuutta mittaavat puolijohdeanturit pystyvät keräämään mittaustietoa.


title: Marja Tiirola

text: Tiirola osallistuu myös EU:n rahoittamaan tutkimusprojektiin, jonka avulla pyritään vähentämään jätevesien typpikuormitusta vesistöihin. Projekti päättyy heinäkuussa 2017. Hanke on jatkoa aiemmalle kansalliselle tutkimusprojektille, jossa pyrittiin kehittämään tehokkaampia jätevesien typenpoistoratkaisuja.


title: Marja Tiirola

text: Nimityshetkellään (alkuvuonna 2015) Tiirola oli julkaissut yli 50 vertaisarvioitua tieteellistä artikkelia.


title: Marja Tiirola

text: Professori Tiirola on uransa aikana organisoinut monia kansainvälisiä tiedetapahtumia ja hankkeita. Hän on vuodesta 2010 lähtien koordinoinut pohjoismaista alkuaineiden vakaiden isotooppien tutkimukseen keskittyvää stabiili-isotooppitutkijoiden verkostoa (NordSIR). Tiirolan tutkimusryhmä osallistuu pohjoismaisen DNA-tekniikoita mikrobiologian alalla edistävän NENUN-verkoston toimintaan. Hän on toiminut vuosina 2009–2013 Suomen edustajana EU:n kansainvälisessä, ilmakehään vaikuttavien prosessien tutkimukseen keskittyneessä EU COST SIBAE -ohjelmassa. Lisäksi Tiirola on järjestänyt useita tieteellisiä kokouksia ja tapahtumia.


title: Marja Tiirola

text: Marja Tiirola on naimisissa MTK:n metsävaltuuskunnan puheenjohtajan, Keskustapuolueen kunnanvaltuutettu Mikko Tiirolan kanssa ja heillä on viisi lasta. Mikko Tiirola on kotoisin Pudasjärveltä ja opiskellut metsätieteitä Helsingissä, jossa tapasi vaimonsa.


title: Tetrahydrofurfuryylialkoholi

text: Tetrahydrofurfuryylialkoholi (CHO) on alkoholeihin ja heterosyklisiin eettereihin kuuluva orgaaninen yhdiste. Yhdistettä voidaan käyttää muun muassa liuottimena, polymeerien raaka-aineena ja muiden orgaanisten yhdisteiden valmistuksessa. Yhdisteestä käytetään myös nimiä "tetrahydro-2-furyylimetanoli", "tetrahydro-2-furaanimetanoli", "tetrahydro-2-furaanikarbinoli" ja "2-hydroksimetyylioksolaani".


title: Tetrahydrofurfuryylialkoholi

text: Huoneenlämpötilassa tetrahydrofurfuryylialkoholi on väritöntä ja hajutonta nestettä. Yhdiste liukenee erittäin hyvin veteen sekä useaan orgaaniseen liuottimeen kuten etanoliin, dietyylieetteriin, asetoniin, kloroformiin ja bentseeniin. Tetrahydrofurfuryylialkoholi hapettuu suhteellisen helposti ilman vaikutuksesta tetrahydrofurfuraaliksi. Tämän vuoksi sen joukkoon voidaan lisätä hapettumista estäviä aineita. Hapettumisen lisäksi yhdiste reagoi myös muilla alkoholeille tyypillisillä tavoilla, esimerkiksi se muodostaa estereitä reagoidessaan karboksyylihappojen tai karboksyylihappojohdannaisten kanssa. Kuumennettaessa tetrahydrofurfuryylialkoholia alumiinioksidin tai fosforipentoksidin toimiessa katalyyttinä muodostuu dihydropyraania. Yhdisteen rengasrakenne voidaan hajottaa katalyyttisesti vedyttämällä tai asetolyysillä. Vedytettäessä muodostuu 1,5-pentaanidiolia ja asetolyysillä eli reaktiolla etikkahappoanhydridin kanssa sinkkikloridin toimiessa katalyyttinä muodostuu hydrolyysin jälkeen 1,2,5-pentaanitriolia.


title: Tetrahydrofurfuryylialkoholi

text: Tetrahydrofurfuryylialkoholi on optisesti aktiivinen yhdiste ja sen S(+)-enantiomeerin ominaiskiertokyky nitrometaaniliuoksessa on +14,9.


title: Tetrahydrofurfuryylialkoholi

text: Tetrahydrofurfuryylialkoholia voidaan valmistaa pelkistämällä furfuraalia tai furfuryylialkoholia vedyttämällä. Katalyyttinä käytetään Raney-nikkeliä tai jotain muuta nikkeliin pohjautuvaa katalyyttiä ja se tapahtuu 50–100 °C:n lämpötilassa.


title: Tetrahydrofurfuryylialkoholi

text: Tetrahydrofurfyryylialkoholia käytetään runsaasti liuottimena ja sen etuja ovat korkea kiehumispiste ja alhainen myrkyllisyys. Se liuottaa muun muassa maaleja ja lakkoja, mihin tarkoitukseen sitä käytetään esimerkiksi autoteollisuudessa. Se liuottaa myös useita hartseja, rasvoja ja selluloosaestereitä sekä -eettereitä. Lisäksi yhdistettä käytetään kankaiden ja nahkojen värjäyksessä, puhdistusaineissa, liuottimena rikkaruoho- ja hyönteismyrkkyvalmisteissa, jäätymistä estävänä aineena, hydraulisena nesteenä, lääkeaineiden valmistuksessa, polymeerien valmistuksessa sekä muovien pehmentiminä käytettävien esterien valmistamiseen.


title: Kalifornian yliopisto (San Diego)

text: Kalifornian yliopisto (San Diego) (engl. University of California, San Diego, lyhennettynä UCSD tai UC San Diego) on marraskuussa 1960 perustettu yliopisto San Diegon kaupungissa Kalifornian osavaltiossa, Yhdysvalloissa. Yliopisto kuuluu yhtenä kampuksena Kalifornian yliopistojärjestelmään. Yliopistossa on yli 30 000 opiskelijaa.


title: Kalifornian yliopisto (San Diego)

text: Yliopiston rehtorina vuodesta 2012 on toiminut Pradeep Khosla.


title: Kalifornian yliopisto (San Diego)

text: Yliopiston tutkijat tai siellä opiskelleet henkilöt ovat voittaneet 20 Nobel-palkintoa.


title: Kalifornian yliopisto (San Diego)

text: Kalifornian yliopiston San Diegon kampuksen ensimmäiseksi rehtoriksi nimitettiin 1961 ydinpommin kehittämiseen osallistunut fyysikko Herbert York. Hänen jälkeensä kanslerina toimi vuodesta 1964 historian professori John Galbraith. Galbraithin kaudella avattiin yliopiston kirjasto.


title: Electron (kantoraketti)

text: Electron on kehitteillä oleva pieni kantoraketti. Sen suunniteltu kapasiteetti on 150 kg 500 km kiertoradalle. Rakettia kehittää Rocket Lab -yritys. Ensimmäinen koelento on tarkoitus suorittaa 2016.


title: Electron (kantoraketti)

text: Maaliskuussa 2016 Rocket Lab ilmoitti saaneensa Rutherford-moottorin koepolton suoritettua.


title: Electron (kantoraketti)

text: Rocket Labin perusti Peter Beck. Rocket Labin pääkonttori on Yhdysvalloissa mutta se perustettiin Uudessa-Seelannissa, missä se edelleen pääosin toimii. Muiden muassa raketit aiotaan laukaista alkuvaiheessa yksinomaan sieltä.


title: Electron (kantoraketti)

text: Rocket Labilla on sopimus satelliittitoimija Spiren kanssa 12 satelliitin laukaisemisesta 2016 alkaen.


title: Electron (kantoraketti)

text: Raketin ensimmäisessä vaiheessa on 9 Rutherford-moottoria ja toisessa vaiheessa 1 tyhjiökäyttöön muunneltu versio. Raketin halkaisija on noin 1 metri ja korkeus 20 metriä. Raketin runko on hiilikuitua.


title: Electron (kantoraketti)

text: Raketin uudet Rutherford-moottorit käyttävät ajoaineena RP-1:tä ja LOX:ia. Yhden moottorin työntövoima on 22 kN. Moottorit ovat suurelta osin valmistettu 3d-tulostamalla elektronisädesulatus-menetelmällä. Lisäksi uutta on akkukäyttöisten sähkömoottorien käyttö ajoaineen syöttämiseen.


title: Place Charles de Gaulle

text: Place Charles de Gaulle, entinen Place de l’Étoile, on Pariisin länsiosassa, 8., 16. ja 17. arrondissementtien rajalla sijaitseva pyöreä aukio, josta lähtee 12 leveää puistokatua säteittäisesti eri suuntiin. Aukion keskellä sijaitsee Pariisin Riemukaari.


title: Place Charles de Gaulle

text: Aukio sai nykyisen nimensä Charles de Gaullen muistoksi 13. marraskuuta 1970, muutama päivä hänen kuolemansa jälkeen, mutta sen vanha nimi "Place de l’Étoile", joka tarkoittaa "tähtiaukiota", on edelleen epävirallisesti yleisessä käytössä. Aukion alla sijaitsevalla metroasemalla on sen molempiin nimiin perustuva yhdistelmänimi "Charles-de-Gaulle-Étoile".


title: Place Charles de Gaulle

text: Vielä 1700-luvulla nykyinen Place Charles de Gaulle oli Pariisin silloisen varsinaisen kaupunkialueen ulkopuolella, joka ulottui lännessä vain suunnilleen Place de la Concordelle. Paikalla oli tuolloin nykyistä korkeampi kukkula, jonka huipun kohdalla nykyinen aukio sijaitsee. Marignyn markiisi Abel-François Poisson de Vandières sai tehtäväkseen johtaa rakennustöitä, joissa kukkula tasoitettiin samalla kun sinne johtanutta tietä (nykyinen Avenue des Champs-Élysées) levennettiin. Pitkään kestäneet työt valmistuivat vuonna 1777. Aukio kivettiin niin, että kiveys muodostaa tähtimäisen kuvion.


title: Place Charles de Gaulle

text: Nimi Place de l’Étoile on peräisin 1700-luvulta. Jo silloin rakennettiin useita teitä, jotka johtivat aukiolta eri suuntiin. Aikaisemmin paikan kautta olivat kulkeneet metsästäjien käyttämät polut.


title: Place Charles de Gaulle

text: Vuonna 1787 Pariisin ympärille rakennettiin Claude-Nicolas Ledoux'n johdolla tullimaksujen perimistä varten uusi kaupunginmuuri, "mur des Fermiers généraux", jonka paikalla nykyisin ovat Pariisin niin sanotut keskimmäiset bulevardit. Lännessä muuri kulki Place de l’Étoilen kautta, jossa oli portti tullipuomeineen. Puomin molemmin puolin sijainneet rakennukset on nyöhemmin purettu. Muuri oli tuolloin Pariisin rajana, ja Pariisin 1. arrondissementti, joka vuoteen 1859 saakka oli nykyistä laajempi käsittäen nykyisen 1. arrondessementin lisäksi myös koko nykyisen 8. arrondissementin, ulottui Étoilelle saakka.


title: Place Charles de Gaulle

text: Napoleonin määräyksestä paikalle alettiin vuonna 1806 rakentaa suurta riemukaarta, joka valmistui vasta Ludvig Filip I:n hallitsijakaudella vuonna 1836.


title: Place Charles de Gaulle

text: Vuosina 1845–1855 aukion paikkeilla, välittömästi kaupungin rajan ulkopuolella sijaitsi Pariisin Hippodromi, suuri ulkoilmassa pidettyjen esitysten näyttämö. Hevoskilpailujen lisäksi siellä järjestettiin monenlaisia muitakin julkisia tilaisuuksia. Siellä esimerkiksi Henri Giffard piti 24. syyskuuta 1852 lentonäytöksensä, jossa hän nousi ilmaan aerostaatilla.


title: Place Charles de Gaulle

text: Toisen keisarikunnan aikana aukio ympäristöineen järjesteltiin uudestaan arkkitehti Jacques Hittorffin suunnitelman mukaan. Muutos oli osa Seinen prefekti Georges-Eugène Haussmannin johdolla suoritettuja Pariisin laajoja uudelleenrakennustöitä. 13. elokuuta 1854 vahvistetun asemakaavan mukaisesti aukion ympärille, sieltä eri suuntiin johtavien puistokatujen väliin rakennettiin 12 keskenään yhtäläistä rakennusta, jotka kaikki ovat edelleen paikoillaan. Niistä jokaiseen liittyy aukion puolella puutarha, joiden takana niiden pääjulkisivut ovat, ja niistä kussakin on lisäksi kaksi sivurakennusta aukiolta alkavien puistokatujen varsilla. Näiden siipien väliin, aukiota kiertävien Rue de Tilsitin ja Rue de Presbourgin puolella, jotka yhdessä muodostavat täyden ympyrän, näihin rakennuksiin liittyy avoin piha. Pariisilaiset alkoivat nimittää näitä rakennuksia "marsalkoiden hotelleiksi" (), mikä sisältää viittaukseen Pariisia lähellä sen rajoja kiertäviin, marsalkoiden mukaan nimettyihin bulevardeihin. (Ranskan kielessä sana "hôtel" kuitenkin tarkoittaa, paitsi hotellia, myös ylellistä yksityistä asuintaloja, eivätkä nämä rakennukset ole hotelleja.)


title: Place Charles de Gaulle

text: Rakennustöiden aikana vuonna 1860 myös Pariisin raja siirrettiin nykyiselle paikalleen noin kaksi kilometriä entistä ulommaksi.


title: Place Charles de Gaulle

text: Aukiolta eri suuntiin johtaa kaksitoista leveää puistokatua, jotka kartalla tai ilmasta katsottuna muodostavat tähtimäisen kuvion. Pohjoisesta vastapäivään, ajoneuvojen kiertosuuntaan luettuina nämä ovat:


title: Place Charles de Gaulle

text: Näistä Avenue des Champs-Élysées ja Avenue de la Grande-Armée ovat osia pitkästä suorasta puistokatujen ja -käytävien ketjusta, "Axe historique" eli "Voie Triomphale", joka johtaa Louvresta La Défenselle saakka. Näitä vastaan kohtisuorassa ovat Avenue de Wagram ja Avenue Kléber, jotka kulkevat vuonna 1787 rakennetun muurin paikalla ja muodostavat osan Pariisin keskiosia kiertävää keskimmäisten bulevardien ketjua..


title: Place Charles de Gaulle

text: Place Charles de Gaullella kohtaavat toisensa kolmen Pariisin arrondissementin rajat:


title: Place Charles de Gaulle

text: Aukiota kiertävät välittömästi Marsalkkojen hotellien ulkopuolella Rue de Presbourg ja Rue de Tilsitt -nimiset kadut, jotka yhdessä muodostavat täyden ympyrän. Ne saivat nimensä vuonna 1864 Napoleon I:n diplomaattisten menestysten, Presbourgin rauhansopimuksen ja Tilsitin sopimuksen mukaan.


title: Place Charles de Gaulle

text:
Aukion kiveys muodostaa tähtimäisen kuvion:
Liikenteen kannalta Place Charles de Gaulle on suuri liikenneympyrä. Avenue des Champs-Élysées ja Avenue de Grande-Armée on kuitenkin yhdistetty myös suoraan toisiinsa aukion ali johtavan liikennetunnelin välityksellä. Vilkkaan liikenteen vuoksi Riemukaarelle on käytännössä mahdotonta päästä ylittämällä sitä kiertävä ajorata ja jalankulkijan olisi vaarallista sitä yrittääkään; sen sijaan sinne pääsee aukion poikki johtavan jalankulkutunnelin kautta, jonka toinen pää on Avenue des Champs-Elysées'n, toinen Avenue de la Grande-Arméen jalkakäytävällä. Tunnelin nimi on "Passage du Souvenir" ("muistokäytävä"), ja sen kautta pääsee myös metroasemalle.


title: Place Charles de Gaulle

text: Charles-de-Gaulle-Étoilen metroasema on Pariisin metron linjan 6 pääteasema, ja sen kautta kulkevat myös linjat 1 ja 2 sekä RER-linja A.


title: Place Charles de Gaulle

text: Aukion laidalla yhdessä niin sanotuista Marsalkkojen hotelleista, osoitteessa 156 avenue des Champs-Élysees, on toisen maailmansodan saksalaismiehitystä vastaan 11. marraskuuta 1940 pidetyn mielenosoituksen muistolaatta, jossa on teksti: "11. marraskuuta 1940, tuntemattoman sotilaan haudan edessä ranskalaiset ylioppilaat, osoittaen mieltä suurin joukoin, ensimmäisenä tekivät vastarintaa miehittäjille."


title: Place Charles de Gaulle

text: Pariisin opiskelijamellakoiden 1968 aikana lähes miljoona henkilöä kokoontui 30. toukokuuta Champs-Élysées:lle osoittaakseen tukea hallitukselle ja marssien kohti Place de l’Étoilea. Kaikki gaullistien johtajat osallistuivat kulkueeseen.


title: Place Charles de Gaulle

text: Kun Ranskassa vuonna 1995 tapahtui joukko pommi-iskuja, 17. elokuuta myös Place Charles de Gaullen laidalla, Avenue de Friedlandin kulmassa, metallisessa roskalaatikossa lehtikioskin vieressä räjähti pommi, jonka seurauksena 17 henkilöä haavoittui.


title: Place Charles de Gaulle

text: Charles de Gaulle kuoli 9. marraskuuta 1970 Colombey-les-Deux-Églises'ssä. Muutamaa päivää myöhemmin, 13. marraskuuta, Place de l’Étoilen nimi muutettiin virallisesti Place Charles de Gaulleksi.


title: Place Charles de Gaulle

text: Alun perin tarkoituksena oli muuttaa Avenue des Champs-Élysées'n nimi, mutta päädyttiin muuttamaan aukion nimi, jotta välityttäisiin lukemattomien asukkaiden ja liikkeiden osoitteiden muuttamiselta. Nimenmuutos aiheutti kuitenkin runsaasti kiistoja, jotka vain osittain liittyvät Ranskan presidentin virasta 27. huhtikuuta 1969, Ranskan senaatin ja aluehallinnon uudistuksista pidetyn kansanäänestyksen jälkeen eronneen Charles de Gaullen henkilöön.


title: Place Charles de Gaulle

text: Nimenmuutoksen aiheuttamat kiistat johtivat siihen, että Paul Antier'n aloitteesta perustettiin 31. joulukuuta 1970 järjestö nimeltä "Comité national de défense de la place de l'Étoile - Sanctuaire du Soldat Inconnu et du Prestige de Paris dans le monde" ("Kansallinen komitea de Place l’Étoilen, tuntemattoman sotilaan ja pariisin maailmanlaajuisen kunnia-aseman pyhäkön puolustamiseksi"). Järjestön pääasiallisena tarkoituksena oli palauttaa aukiolle sen alkuperäinen nimi Place l’Étoile.


title: Place Charles de Gaulle

text: Nimenmuutoksen jälkeen Pariisin kaupunginvaltuusto on hyväksynyt uudet säännöt: kuolleen henkilön mukaan ei voida nimetä katua tai aukiota Pariisissa ennen kuin kuolemasta on kulunut viisi vuotta (tästä kuitenkin poikettiin, kun paavi Johannes Paavali II:n mukaan vuonna 2006 nimettiin Place Jean-Paul II), ja pariisilaisten keskuudessa hyvin tunnetuiksi tulleita nimiä on vältettävä muuttamasta (kun kuitenkin Marcel Dassaultin mukaan nimettiin aukio, hänen nimensä vain lisättiin aukion entisen nimen loppuun, jolloin siitä tuli "Rond-point des Champs-Élysées-Marcel-Dassault").


title: Place Charles de Gaulle

text: Pariisin seudun julkisesta liikenteestä vastaava RATP ("Régie autonome des transports parisiens") puolestaan antoi entiselle Étoilen metroasemalle nimen "Charles-de-Gaulle-Étoile". Tarkoituksena oli myös välttää nimiyhtäläisyydestä aiheutuvaa sekaannusta, jonka vuoksi kun RER-junalla Charles de Gaullen lentoasemalle menossa olevat turistit saattaisivatkin päätyä Place Charles de Gaullelle. Muistuma aukion vanhasta nimestä on säilynyt myös lähellä olevan pienen kadun nimessä "Rue de l’Étoile".


title: Place Charles de Gaulle

text: Charles de Gaullen mukaan on nimetty myös Pariisin uusin silta, vuosia 1994–1996 valmistunut pont Charles de Gaulle, joka sai nimensä kaupunginhallituksen päätöksellä 29. marraskuuta 1990. Se on kuitenkin toisella puolella kaupunkia ja johtaa 12. arrondissementista 13. arrondissementtiin.


title: Place Charles de Gaulle

text: Teoksessaan "Les Champs-Élysées" Rolando Pozzo di Borgo mainitsee, että hän itse oli vuonna 1968 halunnut Napoleonin lähestyvän 200-vuotispäivän kunniaksi nimetä Place de l’Étoilen "Napoleonin aukioksi" (Place Napoléon). Tuolloin hän päätti kuitenkin kysyä asiasta kenraali de Gaullen mielipidettä. Tämä kuitenkin torjui ehdotuksen sanomalla asiaa enempää kommentoimatta, ettei aukion nimeä pitänyt muuttaa. Alain Poher oli myöhemmin lounaalla senaatissa ilmaissut syynkin: de Gaulle oli sotilas, ja hänelle Place de l’Étoile oli ennen kaikkea tuntemattoman sotilaan haudan paikka. Samoin kuin sotilaan nimeä ei tiedetä, ei aukiotakaan pitänyt nimetä kenenkään tietyn henkilön mukaan, vaan sen säilytettävä kaikkien Ranskan puolesta kuolleiden miesten muisto.


title: Place Charles de Gaulle

text: "La Place de l’Étoile" on Patrick Modianon vuonna 1968 ilmestyneen romaanin nimi. Kirja on siis kirjoitettu ennen kuin aukion nimi muutettiin.


title: Steve Cummings

text: Stephen Philip "Steve" Cummings (s. 19. maaliskuuta 1981 Clatterbridge, Merseyside) on englantilainen maantiepyöräilijä, joka edustaa Dimension Data -tallia.


title: Steve Cummings

text: Cummings aloitti ratapyöräilijänä ja sai hopeaa Ateenan 2004 kesäolympialaisten ratapyöräilyn joukkuetakaa-ajossa. Hän voitti saman lajin maailmanmestaruuden 2005 ja sai MM-hopeaa 2006. Kansainyhteisön kisoissa 2006 hän saavutti kultaa joukkuetakaa-ajossa ja pronssia henkilökohtaisessa takaa-ajossa.


title: Steve Cummings

text: Cummings aloitti maantiepyöräilyn ammattilaisuransa Landbouwkrediet–Colnago-tallissa, jota edusti 2005–2006. Hän ajoi Discovery Channelissa 2007, Barloworldissa 2008–2009, Team Skyssa 2010–2011, BMC Racing Teamissa 2012–2014 ja vuodesta 2015 alkaen MTN-Qhubeka / Dimension Data -joukkueessa.


title: Steve Cummings

text: Cummings on voittanut etapin Espanjan ympäriajossa 2012 sekä Ranskan ympäriajossa 2015 ja 2016. Hän voitti Britannian ympäriajon kokonaiskilpailun 2016. Hän voitti Britannian-mestaruuden sekä aika-ajossa että maantieajossa 2017.


title: Steve Cummings

text: Lähteet: Cycling Archives, Pro Cycling Stats


title: Steve Cummings

text: Maailmancup, Sydney ja Peking, joukkuetakaa-ajon voitto


title: Heikki Alho

text: Heikki Johannes Alho (s. 19. huhtikuuta 1937 Uusikaupunki) on suomalainen näyttelijä. Hän teki työuransa pääosin Turun kaupunginteatterissa.


title: Heikki Alho

text: Heikki Alhon vanhemmat olivat seppä Aarne Alho ja Martta Randelin. Hän aloitti näyttelijän uransa harjoittelijana Uudenkaupungin Teatterissa kaudella 1954–1955 ja oli kiinnitettynä Oulun Teatteriin 1955–1958. Vuosina 1959–1961 hän näytteli Riihimäen Teatterissa, minkä jälkeen hän teki harrastajateatterityötä muutaman vuoden. Alhon pesti Turun kaupunginteatterin palveluksessa alkoi 1967.


title: Heikki Alho

text: Alhon näyttämötehtäviin kuuluu muun muassa Simeonin rooli Kalle Holmbergin ohjaamassa "Seitsemässä veljeksessä", josta tuli taiteellinen ja kaupallinen menestys. Syyskaudella 1972 ensi-iltansa saanutta näytelmää esitettiin kolmen vuoden aikana lähes 250 kertaa. Alhon muita merkittäviä rooleja ovat esimerkiksi:Alho näytteli sivuosia muutamissa elokuvissa ja televisiotuotannoissa 1970–1990-luvuilla.


title: Gumballin mieletön maailma

text: Gumballin mieletön maailma () on yhdysvaltalainen lapsille suunnattu animaatiosarja, jonka Ben Bocquelet on luonut. Sarjan päähenkilö on Gumball Watterson, 12-vuotias kissa, joka käy koulua kuvitteellisessa Elmoren kaupungissa. Yhdessä kultakalaveljensä Darwinin kanssa he joutuvat erilaisiin metkuihin kaupungissaan. Gumballin perheeseen kuuluvat sisko Anais, "veli" Darwin,äiti Nicole ja isä Richard. Richard on lihava vaaleanpunainen pupu, Nicole on sininen kissa, Darwin on kultakala ja Anais on pinkki pupu.


title: ISO 3166-2:BH

text: ISO 3166-2:BH on ISO-standardointijärjestön standardi, joka määrittää geokoodit Bahrainille. ISO 3166-2:BH on ISO 3166-2 -standardin osajoukko, joka määrittää neljän maakunnan koodit.


title: ISO 3166-2:BH

text: Koodin ensimmäinen osa on ISO 3166-1 -standardin mukainen Bahrainin maakoodi ”BH” ja toinen osa on aluekohtainen numero.


title: ISO 3166-2:BB

text: ISO 3166-2:BB on ISO-standardointijärjestön standardi, joka määrittää geokoodit Barbadosille. ISO 3166-2:BB on ISO 3166-2 -standardin osajoukko, joka määrittää 11 kunnan koodit.


title: ISO 3166-2:BB

text: Koodin ensimmäinen osa on ISO 3166-1 -standardin mukainen Barbadosin maakoodi ”BB” ja toinen osa on aluekohtainen numero.


title: Akseli Lankinen

text: Akseli Lankinen (s. 31.8.1997) on suomalainen maajoukkuetason lentopalloilija. Uransa alussa Keimolan Kaikua edustanut Lankinen pelaa kaudella 2017-18 kuopiolaisen LEKA Volleyn riveissä lentopallon Mestaruusliigassa. Hän kävi Kuortaneen urheilulukiota. Uransa ensimmäiset miesten maaottelut Lankinen pelasi 17-vuotiaana kesällä 2015 Bakussa, jossa järjestettiin Euroopan kisat. Suomi pelasi Euroopan kisoissa niin sanotulla kakkosmiehistöllä, sillä samanaikaisesti Euroopan kisojen aikaan pelattiin lentopallon maailmanliigaa.


title: Akseli Lankinen

text: Lankinen valittiin syksyllä 2015 miesten A-maajoukkueen EM-kisaryhmään yhtenä viidestä passarista, mutta hän ei tullut valituksi kisoihin. Maajoukkueen päävalmentaja Tuomas Sammelvuo totesi tiedotustilaisuudessa, että Lankisella on kova potentiaali tulevaisuutta ajatellen. Huhtikuussa 2016 julkaistussa nuorennusleikkauksen kokeneessa maajoukkueryhmässä niin ikään Lankinen on mukana yhtenä neljästä passarista.


title: Akseli Lankinen

text: Lankinen on opiskellut viimeiset vuodet Kuortaneen urheilulukiossa. Kuortaneella hän on pelannut ja harjoitellut Suomen lentopalloliiton alaisen valmennuskeskuksen ikäluokkansa maajoukkueikäryhmässä ensiksi 2-sarjassa ja sittemmin 1-sarjassa. Huhtikuussa 2016 hän allekirjoitti kolmivuotisen sopimuksen LEKA Volleyn kanssa.


title: ISO 3166-2:DM

text: ISO 3166-2:DM on ISO-standardointijärjestön standardi, joka määrittää geokoodit Dominicalle. ISO 3166-2:DM on ISO 3166-2 -standardin osajoukko, joka määrittää kymmenen alueen koodit.


title: ISO 3166-2:DM

text: Koodin ensimmäinen osa on ISO 3166-1 -standardin mukainen Dominican maakoodi ”DM” ja toinen osa on aluekohtainen numero.


title: Tasavaltalaispuolue Asar

text: Tasavaltalaispuolue Asar on lokakuussa 2003 ensimmäisen puoluekokouksensa pitänyt ja joulukuussa 2003 rekisteröity entinen presidentti Nursultan Nazarbajevia kannattanut kazakstanilainen puolue, jota puheenjohti presidentin vanhin tytär, Dariga Nursultanqyzy Nazarbajeva. Puolue liittyi 2006 presidentti Nursultan Nazarbajevin johtamaan Otan-puolueeseen, joka muutti nimekseen Nur Otan. Se ehti toiminnassa ollessaan käydä yhdet valtiopäivien alahuoneen vaalit 2004, jossa se sai neljä valtiopäivääpaikkaa yleisillä vaaleilla olevista 67 paikasta.


title: Tasavaltalaispuolue Asar

text: Puolueen perustamiskokous pidettiin lokakuussa 2003 ja se oli rekisteröity joulukuussa 2003. Puheejohtajaksi valittiin Dariga Nuzurbajeva sekä poliittiseen seitsemän henkilöä. Puolueohjelmaan kuului pitkäaikainen Kazakstanin uudistaminen, demokraattisten muotojen syventäminen, kaikkien kazakstanilaisten hyvinvoinnin parantaminen sekä Kazakstan-2030 -ohjelman toimeenpanon kannattaminen.


title: Etruskisarvikuono

text: Etruskisarvikuono ("Stephanorhinus etruscus") on sukupuuttoon kuollut sarvikuonolaji joka eli Euroopan savanneilla 2,588 miljoonaa - 126 tuhatta vuotta sitten.


title: ISO 3166-2:GD

text: ISO 3166-2:GD on ISO-standardointijärjestön standardi, joka määrittää geokoodit Grenadalle. ISO 3166-2:GD on ISO 3166-2 -standardin osajoukko, joka määrittää kuuden kunnan ja yhden alusmaan (muodostuu Carriacoun ja Petite Martiniquen saarista) koodit.


title: ISO 3166-2:GD

text: Koodin ensimmäinen osa on ISO 3166-1 -standardin mukainen Grenadan maakoodi ”GD” ja toinen osa on aluekohtainen numero.


title: Jinchang

text: Jinchang () on prefektuuritason kaupunki Kiinan Gansun maakunnan keskiosassa. Kaupungin pinta-ala on 8 896 neliökilometriä (luku vaihtelee eri lähteiden mukaan) ja väkiluku 464 050 (2010). Kaupungin keskusta sijaitsee linnuntietä noin 310 kilometriä maakunnan pääkaupunki Lanzhousta pohjoisluoteeseen.


title: Jinchang

text: Piirikuntatasolla kaupunki jaetaan yhteen kaupunkipiiriin ja yhteen piirikuntaan.


title: Okrug Gornji

text: Okrug Gornji on kylä Čiovon saarella, Kroatiassa. Se kuuluu Okrugin kuntaan joka koostuu kahdesta kylästä: Okrug Gornjista ja Okrug Donjista. Okrug Gornjissa vallitsee lämmin välimerenilmasto ja alue on yksi aurinkoisimmista paikoista Välimerellä, aurinkoisia tunteja kylässä on vuodessa n. 2670. Nykyisin Okrug Gornji on turistikohde.


title: Sindre Sætre Hammerlund

text: Sindre Sætre Hammerlund (s. 18. helmikuuta 1992) on norjalainen maastohiihtäjä. Hän edustaa Asker Skiklubbia.


title: Sindre Sætre Hammerlund

text: Hammerlund kilpaili maailmancupissa ensimmäisen kerran 6. helmikuuta 2016 Oslossa 50 kilometrin perinteisen hiihtotavan kilpailussa, jossa hänen sijoituksensa oli 42:s.


title: Sindre Sætre Hammerlund

text: Skandinavia Cupissa Hammerlund hiihti ensimmäisen kerran palkintopallille 10. tammikuuta 2016 Östersundissa, kun hän oli 15 kilometrin perinteisen hiihtotavan kilpailussa toinen.


title: Sindre Sætre Hammerlund

text: Norjan-mestaruuskilpailuissa Hammerlundin paras sijoitus on 14:s vapaan hiihtotavan sprintissä Moldessa 17. tammikuuta 2014.


title: ISO 3166-2:KI

text: ISO 3166-2:KI on ISO-standardointijärjestön standardi, joka määrittää geokoodit Kiribatille. ISO 3166-2:KI on ISO 3166-2 -standardin osajoukko, joka määrittää kolmen saariryhmän koodit.


title: ISO 3166-2:KI

text: Koodin ensimmäinen osa on ISO 3166-1 -standardin mukainen Kiribatin maakoodi ”KI” ja toinen osa on aluekohtainen kirjain.


title: ISO 3166-2:LI

text: ISO 3166-2:LI on ISO-standardointijärjestön standardi, joka määrittää geokoodit Liechtensteinille. ISO 3166-2:LI on ISO 3166-2 -standardin osajoukko, joka määrittää 11 kunnan koodit.


title: ISO 3166-2:LI

text: Koodin ensimmäinen osa on ISO 3166-1 -standardin mukainen Liechtensteinin maakoodi ”LI” ja toinen osa on aluekohtainen numero.


title: ISO 3166-2:MV

text: ISO 3166-2:MV on ISO-standardointijärjestön standardi, joka määrittää geokoodit Malediiveille. ISO 3166-2:MV on ISO 3166-2 -standardin osajoukko, joka määrittää pääkaupunkialueen, seitsemän provinssin ja 20 hallintoalueen koodit.


title: ISO 3166-2:MV

text: Koodin ensimmäinen osa on ISO 3166-1 -standardin mukainen Malediivien maakoodi ”MV” ja toinen osa on aluekohtainen tunnus, joka koostuu pääkaupunkialueella kolmesta kirjaimesta, provinsseilla kahdesta kirjaimesta ja hallintoalueilla kahdesta numerosta.


title: Noah Juulsen

text: Noah Juulsen (s. 2. huhtikuuta 1997 Surrey, British Columbia, Kanada) on kanadalainen jääkiekkoilija, joka edustaa WHL-joukkue Everett Silvertipsiä. Hän on Montreal Canadiensin ensimmäisen kierroksen varaus . Pelipaikaltaan Juulsen on puolustaja.


title: Noah Juulsen

text: WHL:ssä pelaava Everett Silvertips varasi Juulsenin neljännellä kierroksella vuoden 2012 . Hän pelasi siirtyi Silvertipsiin varausta seuranneen kauden 2012–2013 lopulla, jolloin pelasi joukkueessa yhden runkosarjaottelun. Kaudella 2013–2014 Juulsen pelasi ensimmäisen kokonaisen kautensa Silvertipsissä. Hän pelasi 59 ottelua, joissa teki kaksi maalia ja yhteensä kymmenen tehopistettä. Lisäksi hän pelasi kolme pisteetöntä pudotuspeliottelua.


title: Noah Juulsen

text: Kauden päätteeksi Juulsen valittiin edustamaan Kanadan Pasific -joukkuetta World U-17 Hockey Challengessa. Kanada eteni turnauksessa finaaliin, mutta jäi hopealle hävittyään mestaruuden Yhdysvaltojen joukkueelle. Juulsen pelasi kuusi ottelua, joissa teki yhden maalin sekä sai yhden syöttöpisteen. Lisäksi hän istui yhden kahden minuutin rangaistuksen.


title: Noah Juulsen

text: Kaudella 2014–2015 Juulsen pelasi 68 ottelua tehden yhdeksän maalia ja yhteensä 52 tehopistettä. Hän sijoittui WHL:n puolustajien pistepörssin yhdeksänneksi sekä syöttöpörssin viidenneksi. Hänelle kertyi 42 rangaistusminuuttia ja hänen plus/miinus -saldonsa oli joukkueen toiseksi paras. Juulsen pelasi kuusi pudotuspeliottelua, joissa sai yhden syöttöpisteen. Hänet valittiin kauden aikana pelaamaan CHL:n lupaavien tulokkaiden otteluun.


title: Noah Juulsen

text: Juulsen ennustettiin usean eri kykyjenetsijätoimiston toimesta tulevan varattavaksi ensimmäisellä kierroksella. Hänet varattiin lopulta Montreal Canadiensiin 26. pelaajana . Canadiens teki heinäkuussa hänen kanssaan kolmen vuoden mittaisen tulokassopimuksen.


title: ISO 3166-2:MT

text: ISO 3166-2:MT on ISO-standardointijärjestön standardi, joka määrittää geokoodit Maltalle. ISO 3166-2:MT on ISO 3166-2 -standardin osajoukko, joka määrittää 68 kunnan koodit.


title: ISO 3166-2:MT

text: Koodin ensimmäinen osa on ISO 3166-1 -standardin mukainen Maltan maakoodi ”MT” ja toinen osa on aluekohtainen numero.


title: Diego Abal

text: Diego Hernán Abal (s. 28. joulukuuta 1971 Quilmes) on argentiinalainen jalkapalloerotuomari. Abal on toiminut kansainvälisen jalkapalloliiton FIFA:n virallisena tuomarina vuodesta 2008 alkaen.


title: Diego Abal

text: Abal debytoi Argentiinan Primera Divisiónissa vuonna 2005. Vuoden 2013 Maanosaliittojen cupissa hän tuomitsi yhden ottelun. Vuonna 2011 Abal tuomitsi Copa Sudamericanan ensimmäisen finaalin LDU Quiton ja Universidad de Chilen välillä.


title: Diego Abal

text: Siviiliammatiltaan Abal on liikunnanopettaja.


title: Love Me Back

text: Love Me Back on Can Bonomon kappale, jolla hän edusti Turkkia vuoden 2012 Eurovision laulukilpailussa Bakussa. Kappaleen on säveltänyt ja sanoittanut Bonomo itse.


title: Love Me Back

text: Love Me Back selviytyi toisesta semifinaalista finaaliin ollen semifinaalin viides 80 pisteellä. Finaalissa Bonomo sijoittui kappaleellaan seitsemännelle sijalle 112 pisteellään. Kappale sai täydet 12 pistettä Azerbaidžanilta.


title: Earl Williams

text: Earl Michael Williams (s. 28. helmikuuta 1964) on dominicalainen poliitikko. Hän oli oppositiojohtaja Dominicassa vuosina 2007–2008.


title: Frances Altick

text: Frances Altick (s. 22. helmikuuta 1994) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 950 syyskuussa 2015.


title: Frances Altick

text: Altick pääsi loppuotteluun Fort Worthin ITF-turnauksessa elokuussa 2015. Hän hävisi loppuottelun Ulrikke Eikeriä vastaan. Altick osallistui ensimmäisen kerran WTA-turnauksen pääsarjaan Charlestonissa huhtikuussa 2016 saatuaan sinne villin kortin.


title: Heidi Rovanperä

text: Heidi Rovanperä (s. 19. toukokuuta 1987) on suomalainen lentopalloilija. Rovanperä edustaa rovaniemeläistä Woman Volleytä, joka on myös hänen kasvattajaseuransa.


title: Heidi Rovanperä

text: Rovanperä on pelipaikaltaan passari.


title: Noh Jin-kyu

text: Noh Jin-kyu (hangul 노진규, hanja 盧珍圭, 20. heinäkuuta 1992 – 3. huhtikuuta 2016) oli eteläkorealainen kaukalopikaluistelun maailmanmestari. Noh oli 177 senttimetriä pitkä ja painoi 69 kilogrammaa.


title: Noh Jin-kyu

text: Vuoden 2011 MM-kilpailuista Sheffieldistä Noh saavutti neljä kultaa. Seuraavan vuoden MM-kilpailuista Shanghaista hän saavutti yhden kullan, kolme hopeaa ja yhden pronssin. Joukkueiden MM-kilpailuista Noh saavutti urallaan yhden kullan. Aasian talvikisoista 2011 ja vuoden 2013 talviuniversiadeista hän saavutti kummastakin kaksi kultamitalia. Vuonna 2010 hän voitti yleiskilpailun nuorten maailmanmestaruuden. Maailmancupissa Noh saavutti 24 osakilpailuvoittoa ja kokonaiskilpailun voiton sekä 1 000 että 1 500 metrillä kaudella 2012–2013.


title: Noh Jin-kyu

text: Nohilta löydettiin vuonna 2013 hyvälaatuinen kasvain olkapäästä. Hän mursi olkapäänsä tammikuussa 2014 eikä näin ollen päässyt osallistumaan saman vuoden talviolympialaisiin. Lopulta Nohin kasvain levisi osteosarkoomaksi ja hän kuoli sairauteensa huhtikuussa 2016.


title: Athene Poliaan alttari

text: Athene Poliaan alttari oli antiikin aikainen Athene Poliaalle omistettu alttari Ateenan Akropolis-kukkulalla. Se oli arkaaisen Athene Poliaan temppelin alttari ja toimi myöhemmin myös Parthenonin alttarina.


title: Athene Poliaan alttari

text: Alttari oli rakennettu 600-luvulla eaa. Perikleen aikana 400-luvulla eaa. se mahdollisesti uudistettiin. Se sijaitsi Athene Poliaan temppelin eli Vanhan Athenen temppelin edustalla tavan mukaisesti temppelin itäpuolella. Alttari oli porrastettu, ja sen pituus oli noin kahdeksan metriä. Panathenaia-juhlan aikaan alttarilla suoritettiin suuri uhritoimitus. Alttari oli käytössä roomalaisen ajan lopulle.


title: Kiikelinpuisto

text: Kiikelinpuisto Oulun kaupungin Pokkisen kaupunginosan Kiikelin ja Elban saarten alueella sijaitseva puisto, joka valittiin Vuoden ympäristörakenteeksi vuonna 2002.


title: Kiikelinpuisto

text: Puisto suunniteltiin Kiikelin asuinalueen, mutta myös Oulujoen suiston yhteyteen ja Oulun kauppatorin välittömään läheisyyteen. Puistoalueen vieressä on vierasvenesatama. Laajan nurmikkoalueen ohella puiston rakenteisiin ja ilmeeseen kuuluvat hiekkapoukama, kivireunustetut hiekkatuhka- sekä lankkukäytävät, leikkipaikka puisine porsaineen, puusta tehty lava, sillat, kiviset polkuaskelmat, "Kokkoluoto"- ja "Ahvenpaikka" -nimiset luodot sekä puistoa monelta suunnalta ympäröivä Perämeren maisema. Puistossa kasvaa koivujen, halavien, tervaleppien ja raitojen ohella tyrni- ja hietikkopajupensaita sekä alueelle luontaisia ja harvinaisempiakin ruohovartisia kasveja kuten heinää, luhtasaraa ja rantavehnää.


title: FC Fiorentino

text: Football Club Fiorentino on jalkapalloseura Fiorentinon kunnasta Etelä-San Marinosta. Seura pelaa San Marinon korkeimmalla sarjatasolla Campionato Sammarinese di Calciossa. Fiorentino on perustettu vuonna 1974 nimellä SS Montevito. Nykyinen nimi otettiin käyttöön vuonna 2005. Fiorentino on voittanut kertaalleen San Marinon mestaruuden. Tämä tapahtui kaudella 1991–1992.


title: Antoine Adams

text: Antoine Xavier Adams (s. 3. elokuuta 1988 Basseterre) on saintkittsnevisläinen pikajuoksija, pikaviestin MM-mitalisti. Hän on pituudeltaan 180 cm.


title: Antoine Adams

text: Adams juoksi kolmannen osuuden Saint Kitts ja Nevisin joukkueessa, joka saavutti pronssia 4 × 100 metrin viestissä Daegun MM-kilpailuissa 2011. Hän sai samana vuonna pikaviestissä hopeaa Pan-Amerikan kisoissa ja pronssia Keski-Amerikan ja Karibian mestaruuskilpailuissa. Lontoon olympialaisissa 2012 hän karsiutui 100 ja 200 metrin välierissä sekä pikaviestin alkuerissä.


title: Antoine Adams

text: Adams voitti 200 metrin Keski-Amerikan ja Karibian mestaruuden 2013. Moskovan MM-kilpailuissa 2013 hän karsiutui 100 ja 200 metrin välierissä sekä pikaviestin alkuerissä. IAAF World Relays -kilpailuissa hän sai 4 × 200 metrin viestissä hopeaa 2014. Glasgow'n Kansainyhteisön kisoissa hän sijoittui 100 metrillä neljänneksi.


title: Antoine Adams

text: Adams saavutti Toronton Pan-Amerikan kisoissa 2015 pronssia 100 metrillä ajalla 10.09. Saman vuoden Pohjois- ja Keski-Amerikan sekä Karibian mestaruuskilpailuissa hän oli kolmas 200 metrillä. Pekingin MM-kilpailuissa 2015 hän karsiutui 100 ja 200 metrin alkuerissä. Portlandin MM-hallikilpailuissa 2016 hän karsiutui 60 metrin välierissä. Rio de Janeiron olympialaisissa 2016 hän karsiutui 100 ja 200 metrin sekä pikaviestin alkuerissä.


title: Päihdeseuranta

text: Päihdeseurannassa arvioidaan, onko ajo-oikeuden haltija alkoholin tai muun huumaavan aineen jatkuvan väärinkäytön tai päihderiippuvuuden vuoksi liikenteelle vaarallinen. Päihdeseurannalla pyritään ehkäisemään rattijuopumuksia ja niiden uusimista.


title: Päihdeseuranta

text: Päihdeseurannasta käytetään myös nimiä päihderiippuvuusarviointi ja ajokorttiseuranta.


title: Päihdeseuranta

text: Ajokorttiluvan terveysvaatimukset eivät täyty, jos henkilön päihteidenkäytön katsotaan vaarantavan liikenneturvallisuutta.


title: Päihdeseuranta

text: Päihdeseurantaa voidaan vaatia ajokorttilupaa haettaessa tai ajo-oikeutta arvioitaessa. Henkilö voidaan määrätä päihdeseurantaan rattijuopumuksiin, huumausaineen käyttörikokseen tai huumausaineen käyttöä sisältävään huumausainerikokseen syyllistymisen vuoksi.


title: Päihdeseuranta

text: Päihdeseurantaan voidaan määrätä myös esimerkiksi silloin, kun henkilö on otettu toistuvasti päihtyneenä poliisin säilöön. Päihdeseurantaa on siis mahdollista vaatia liiallisen päihteidenkäytön seurauksena, vaikka henkilö ei syyllistyisikään rattijuopumukseen.


title: Päihdeseuranta

text: Päihdeseurannassa päihdealaan perehtynyt lääkäri antaa lausunnon ajoterveysvaatimusten täyttymisestä. Päihdeseuranta tehdään perus- tai työterveyshuollossa, A-klinikalla tai yksityisellä lääkäriasemalla. Huumausaineiden tai lääkkeiden käytön ja ammattikuljettajan päihdeseuranta suositellaan suoritettavaksi päihdehoitoon erikoistuneessa yksikössä.


title: Päihdeseuranta

text: Seuranta koostuu tavallisesti kolmesta käynnistä, jotka järjestetään noin 3-4 viikon välein. Käynneillä selvitetään päihteiden käyttöhistoriaa ja nykytilaa. Seurantaan sisältyy laboratoriotutkimuksia ja huume- ja lääkeseuloja luotettavan arvioinnin mahdollistamiseksi.


title: Päihdeseuranta

text: Seurannan päätteeksi lääkäri kirjoittaa poliisiviranomaiselle lausunnon, jossa suosittelee ajo-oikeuden myöntämistä toistaiseksi voimassa olevana, määräaikaisena tai kielteisenä. Lausunnossa lääkäri voi myös esittää ajokorttiluokan alentamista, jos terveysvaatimukset eivät täyty ajokorttiluokan vaatimalla tavalla.


title: Päihdeseuranta

text: Jos henkilö todetaan seurannassa päihderiippuvaiseksi, hänelle on ehdotettava päihdehoitoa. Kielteinen päätös on mahdollista arvioida uudelleen noin kuuden kuukauden kuluttua, jos henkilö on saanut päihteiden käytön hallintaan.


title: Golfpallo

text: Golfpallo on golfissa käytettävä pallo. Golfpalloja on rakenteeltaan, materiaaliltaan ja pintakuvioinniltaan erilaisia, ja niillä on sen mukaan erilaiset kierre- ja lento-ominaisuudet. Jos esimerkiksi pallon koostumus on tiheä, se lentää pitkälle, mutta kierrettä syntyy vähän.


title: Golfpallo

text: Pallossa voi olla nesteydin tai kiinteä ydin. Kiinteä ydin on kumia tai muovia, ja päällyskerrokset voivat olla balataa, uretaania tai elastomeeria.


title: Golfpallo

text: Golfpallot ovat muuttuneet useasti historiansa aikana. Aina 1600-luvulle asti käytettiin puupalloja ja 1700-luvulla höyhenpalloja. Pallojen materiaalina alettiin 1850-luvulla käyttää guttaperkkaa. Pelaajat huomasivat nopeasti, että pinnaltaan rosoisemmat guttaperkkapallot lensivät pidemmälle kuin sileät, joten palloista alettiin tehdä rosoisia. Nykyaikaisella kolotulla pallolla on vain noin puolet sileän pallon ilmanvastuksesta, mikä saa sen lentämään paljon pidemmälle. Kolot synnyttävät ohuen turbulenssikerroksen, joka pitää ilman kiinni pallossa. Sen seurauksena peräaallon leveys pienenee ja paine-erot ympäri palloa tasoittuvat. Lisäksi kolot voimistavat alakierteisen pallon synnyttämää nostetta.


title: Patricia Maria Țig

text: Patricia Maria Țig (s. 27. heinäkuuta 1994) on romanialainen tennispelaaja. Parhaimmillaan hän on ollut kaksinpelissä WTA-listan sijalla 110 lokakuussa 2015 ja nelinpelissä sijalla 171 elokuussa 2015. Hän on voittanut urallaan 12 ITF-turnausta kaksinpelissä ja neljä ITF-turnausta nelinpelissä.


title: Patricia Maria Țig

text: Heinä-elokuussa 2015 Țig pääsi loppuotteluun Bakun WTA-turnauksessa häviten sen Margarita Gasparjanille. Maailmanlistan sijalla 154 ollut Tig pääsi turnaukseen karsintojen kautta. Tämä oli vasta toinen kerta, kun hän pelasi WTA-turnauksen pääsarjassa.


title: Anne Winkler

text: Anne Winkler (s. 28. maaliskuuta 1994) on saksalainen maastohiihtäjä, joka edustaa SSV Sayda -seuraa.


title: Anne Winkler

text: Maastohiihdon maailmancupissa Winkler kilpaili ensimmäisen kerran helmikuussa 2013 Davosin perinteisen hiihtotavan sprintissä sijoittuen 40:nneksi. Ensimmäiset maailmancupin pisteensä hän saavutti Planican vapaan hiihtotavan sprintissä tammikuussa 2016 oltuaan 28:s. Parhaimmillaan hän on ollut 11:s Lahden vapaan hiihtotavan sprintissä maaliskuussa 2018.


title: Neokatekumenaalit

text: Neokatekumenaalit (myös neokatekumenaalinen tie) on Francisco "Kiko" Argüellon ja Carmen Hernandezin Madridissa vuonna 1964 käynnistämä katolisen kirkon suuntaus. Ensimmäiset neokatekumenaatin jäsenet, Oscar ja Paola Pasinato perheineen, asettuivat Suomeen vuonna 1986. Myös nykyisin Helsingin Pyhän Henrikin katedraaliseurakunnan kirkkoherrana toimivalla Marco Pasinatolla on yhteys liikkeeseen.


title: Neokatekumenaalit

text: Vaikka liikettä on epäilty kerettiläiseksi, se sai lopulta kirkon hyväksynnän. Paavi Franciscus on toivonut liikkeen kiinnittävän enemmän huomiota kirkon yhtenäisyyteen.


title: Neokatekumenaalit

text: Hyvin suuret perhekoot ovat yleisiä liikkeen jäsenillä.


Jääkiekon naisten maailmanmestaruuskilpailut 2014 järjestettiin ainoastaan alemmilla sarjatasoilla, A-sarjan turnausta ei vuonna 2014 järjestetty talviolympialaisten takia.


title: Jääkiekon naisten maailmanmestaruuskilpailut 2014

text: 1. divisioona  A-lohko


text:
B-lohko
2. divisioona  A-lohko
B-lohko


text: 2. divisioonan karsinnat


title: ISO 3166-2:MH

text: ISO 3166-2:MH on ISO-standardointijärjestön standardi, joka määrittää geokoodit Marshallinsaarille. ISO 3166-2:MH on ISO 3166-2 -standardin osajoukko, joka määrittää kahden saariketjun ja 22 kunnan koodit.


title: ISO 3166-2:MH

text: Koodin ensimmäinen osa on ISO 3166-1 -standardin mukainen Marshallinsaarten maakoodi ”MH” ja toinen osa on aluekohtainen kirjaintunnus. Saariketjuilla se koostuu yhdestä kirjaimesta ja kunnilla kolmesta.


title: EA Sports UFC

text: EA Sports UFC on vuonna 2014 julkaistu vapaaotteluaiheinen videopeli. Pelin kehitti EA Canada yhdessä SkyBox Labsin kanssa. Se julkaistiin Xbox One:lle ja PlayStation 4:lle. Peli pohjautuu UFC vapaaottelujärjestöön ja sen kansikuvaan valittiin Jon Jones ja Alexander Gustafsson.


title: EA Sports UFC

text: Electronic Arts oli aiemmin tehnyt EA Sports MMA pelin, joka on hieman samantapainen sisällöltään. Pelaajan on mahdollisuus luoda omahahmo ja otella sillä näytösotteluita ja aloittaa omaura. Näytösotteluissa voi otella myös oikeilla ottelijoilla. Mukana on useita eri otteluhalleja ja ottelun keston saa vaihdettua kolmesta erästä viiteen erään, sekä mestaruusotteluksi, joka kestää myös viisi erää. Uratila on edellisten pelien tavoin samantapainen, jossa pelaaja aloittaa vielä nimettömänä ottelijana ja pelin edetessä kerää itselleen voittojen myötä kokemusta ja sponsoreita nousten kohti UFC-mestaruutta haluamassaan painoluokassa. Tutoriaalin lisäksi pelissä on mukana haastetehtäviä, jossa pelaaja voi myös samalla harjotella erilaisten lyöntiyhdistelmien tekemistä, matto- ja pystypainia, sekä lukkopainia.


title: EA Sports UFC

text: Peliin julkaistiin lisää ottelijoita vähitellen alkuperäisten 97 ottelijan lisäksi. Royce Gracien ja Bruce Leen saa lisäosana tai pelaamalla uratila läpi pro tasolla. Bruce Leen saa useampaan painoluokkaan. 22. heinäkuuta 2014 EA julkaisi ensimmäisen päivityksen, johon kuuluivat T. J. Dillashaw, Tyron Woodley ja Takeya Mizugaki. 26. elokuuta EA julkaisi toisen päivityksen, johon kuuluivat Stipe Miocic, Matt Brown ja Mike Pyle. Kaksi kuukautta myöhemmin 2. lokakuuta EA julkaisi kolmannen päivityksen, johon kuului Tim Kennedy, Gunnar Nelson ja Nick Diazin keskisarjaan välisarjan lisäksi. Samassa kuussa 29. päivänä julkaistiin jo neljäs päivitys, jonka myötä peliin lisättiin Hector Lombard, Diego Sanchez ja Michael Chiesa, sekä Gegard Mousasi lisättiin myös keskisarjaan. 19. marraskuuta EA julkaisi viidennen päivityksen, jonka mukana tulivat Myles Jury, Andrei Arlovski ja Yoel Romero. 10. joulukuuta EA julkaisi legenda päivityksen, johon kuuluivat Mark Coleman, Matt Hughes, Quinton Jackson ja Brock Lesnar. 21. tammikuuta 2015 EA julkaisi vielä seitsemännen päivityksen, jonka myötä peliin lisättiin vielä Eddie Alvarez, Holly Holm, Rafael dos Anjos ja Anthony Johnson. Se oli samalla viimeinen päivitys, sillä pelin tekijät keskittyivät tekemään pelin jatko-osaa kevääksi 2016.


title: EA Sports UFC

text: Mukana on yli 90 vapaaottelijaa, joista osa on menneiden vuosien ottelijoita. Lisäksi peliin saa Bruce Leen lisäosana tai uratilan kautta.


title: ISO 3166-2:FM

text: ISO 3166-2:FM on ISO-standardointijärjestön standardi, joka määrittää geokoodit Mikronesian liittovaltiolle. ISO 3166-2:FM on ISO 3166-2 -standardin osajoukko, joka määrittää neljän osavaltion koodit.


title: ISO 3166-2:FM

text: Koodin ensimmäinen osa on ISO 3166-1 -standardin mukainen Mikronesian liittovaltion maakoodi ”FM” ja toinen osa on aluekohtainen kolmikirjaiminen tunnus.


title: Touken ranbu

text: Touken Ranbu (jap. 刀剣乱舞 "Tōken Ranbu", suom. "miekkojen villi tanssi") on ilmainen, korttien keräilyyn pohjautuva selainpeli, jonka ovat kehittäneet Nitroplus ja DMM Games. videopeli julkaistiin Japanissa 14. tammikuuta vuonna 2015 ja sitä ei ole vielä toistaiseksi julkaistu muissa maissa. Pelistä on tarkoitus ilmestyä kaksi siihen perustuvaa animesarjaa vuosina 2016 ja 2017.


title: Touken ranbu

text:
Touken Ranbu on kuin muunnelma aikaisemmin julkaistusta Kantai Collection nimisestä, myöskin DMM:n julkaisemasta selainpelistä, mutta nuorten tyttöjen sijaan, jokainen pelissä kerättävä kortti on omaksunut erilaisen miehen muodon. Kortit ovat muunneltuja henkilöhahmoja historiallisista japanilaisista miekoista, kuten erilaisista katana- ja tantō-teräaseista.
Kortit ovat eritasoisia ja siitä riippuen niillä on tiettyjä ominaisuuksia. Harvinaisia kortteja on haastava saada, mutta ne ovat erittäin voimakkaita. Pelissä on myös niin sanottuja "season-kortteja", jotka ovat saatavana vain tiettyihin aikoihin vuodesta tai tapahtumista, kuten esimerkiksi "Juzumaru Tsunetsugu", joka oli mahdollista saada kevään 2016 kampanjasta.


title: Touken ranbu

text: Peliä voi pelata DMM.com-verkkosivustolla ja se vaatii toimiakseen Adobe Flash-ohjelman.


title: Touken ranbu

text: Peli on suurimmalta osin automatisoitu ja edistyminen perustuu oikeastaan vain resurssien säästöön ja korttien tasopisteiden hiomiseen. Pelissä on tarkoitus koota korteista joukkoja ja taistella niillä pahoja voimia vastaan ja edetä karttoihin merkittyjä reittejä pitkin. Taistelutkin kulkevat pääsääntöisesti itsekseen, mutta pelaajan on itse arvioitava joukkojensa kestävyys, sillä viholliset voimistuvat aina vain peliä pidemmälle edettäessä.


title: Nurlan Abdirov

text: Nurlan Mažitovitš Abrirov (s. 12. tammikuuta 1961 Aksu-Aljuly, Šetin piiri, Karakandan alue) on kazakstanilainen valtiopäiväedustaja, joka valittiin 2016 kolmannelle kaudelleen. Aikaisemmin hän on toiminut edustajana 4. ja 5. mažiliksessa.


title: Zagipa Balijeva

text: Zagipa Jahjanovna Balijeva (s. 3. lokakuuta 1958 Žalanaš, Raiymbekskin piiri, Almatyn alue Kazahstanin sosialistinen neuvostotasavalta) on Kazakstanin entinen oikeusministeri vuosina 2005-2005 ja ihmisoikeusasiamies. Hän on toiminut kansanedustajan 5. mažiliksessa. 2016 hänet valittiin toiselle kaudelle 6. mažilikseen.


title: Pala maata hautausmaalta

text: Pala maata hautausmaalta on ramopunk-yhtye Poikien musiikkikappale sekä ensimmäinen singlejulkaisu. Se julkaistiin toukokuussa 1991 levymerkillä Poko Records.


title: Nurlan Dulatbekov

text: Nurlan Orynbasarovitš Dulatbekov (s. 5. toukokuuta 1962) on Kazakstanilainen professori ja oikeusoppinut. 2016 hänestä tuli valtiopäiväedustaja mažilikseen.


title: Peter M. Christian

text: Peter M. Christian (s. 16. lokakuuta 1947) on Mikronesian liittovaltion presidentti alkaen 11. toukokuuta 2015. Peter M. Christian valittiin senaattoriksi vuonna 2007 Pohnpein vaalipiiristä, ja toiselle kaudelle 2011. Hän toimi Liikenne- ja viestintäkomitean puheenjohtajana ensimmäisellä kongressikaudellaan.


title: Sergei Djatšenko

text: Sergei Aleksandrovitš Djatšenko (18. syyskuuta 1952 Šortandy, Aqmolan alue, Kazahstanin sosialistinen neuvostotasavalta – 26. lokakuuta 2016) oli kazakstanilainen poliitikko ja Aqmolan alueen aluejohtaja, "akim". Hänet valittiin valtiopäiväedustajaksi mažilikseen 2016.


title: Pasi Virtanen

text: Pasi Virtanen on ramopunk-yhtye Poikien 7" single, joka julkaistiin lokakuussa 1991 levymerkillä Poko Records. Albumi julkaistiin myöhemmin myös yhtyeen toisella studioalbumilla "Irti".


title: Pasi Virtanen

text: A;puoli


title: Abzal Jeralijev

text: Abzal Žumanovitš Jeralijev (s. 20. maaliskuuta 1960 Nagi Iljasova, Syrdarijan piiri, Qızılordan alue, Kazahstanin sosialistinen neuvostotasavalta) on valittu 2016 valtiopäiväedustajaksi mažilisiin. Hän on toiminut aikaisemmin riisinviljelijöiden liiton puheenjohtajana ja aluevaltuuston jäsenenä.


title: Kabibulla Džakupov

text: Kabibulla Kabenovitš Džakupov (s. 16. syyskuuta 1949 Kaztalov, Kaztalovin piiri, Länsi-Kazakstanin alue, Kazahstanin sosialistinen neuvostotasavalta) on entinen mažiliksen puhemies 3. huhtikuuta 2014 - 25. maaliskuuta 2015 ja sen valtiopäiväedustaja kausina 2007-2012, 2012-2016 ja 2016-


title: Gulžana Karagusova

text: Gulžana Džanpeisovna Karagusova (s. 9. syyskuuta 1950 Almaty, Kazahstanin sosialistinen neuvostotasavalta) on taloustieteiden tohtori ja professori sekä Kazakstanin entinen työ- ja sosiaaliturvaministeri vuosilta 2001-2007. Hänet on ollut mažiliksen valtiopäiväedustajana 2007-2012 ja uudelleen vuodesta 2016.


title: Džamilja Nurmanbetova

text: Džamilja Nusupžanova Nurmanbetova (s. 22. helmikuuta 1964 Kazahstanin sosialistinen neuvostotasavalta) on filosofian tohtori ja Nur Otanin Astanan osaston puheenjohtaja. 2016 hänet valittiin valtiopäiväedustajaksi mažilikseen.


title: Omarhan Oksibajev

text: Omarhan Nurtajevitš Oksibajev (s. 22. joulukuuta 1954) on kazakstanilainen tilintarkastaja, joka on toiminut valtiontarkastuksen puheenjohtajana, ja joka valittiin 2016 mažiliksen valtiopäiväedustajaksi. Vuonna 1991 hän opiskeli Ranskassa tilintarkastusta.


title: State Bank of India

text: State Bank of India (SBI) on suuri intialainen vuonna 1806 perustettu pankkikonserni. Se tarjoaa asiakkailleen henkilö- ja yrityspankkipalveluja Intiassa ja kansainvälisesti sekä omaisuudenhoitopalveluja. Pankin kotipaikka on Mumbai. Pankkikonsernin taseen perusteella State Bank of India on Intian suurin pankki. Se sijoittui taseella mitaten (432,57 mrd. USD) kansainvälisesti sijalle 58. sadan maailman suurimpiin kuuluvan pankin listalla (2015). Pankki palvelee asiakkaitaan 22 887 toimipisteen ja 54 560 pankkiautomaatin välityksellä. SBI:llä on viisi samaan pankkiryhmään kuuluvaa yhteistyöpankkia Intiassa.


title: State Bank of India

text: Yhtiömuodoltaan State Bank of India on julkinen osakeyhtiö. Yhtiön osake noteerataan sekä Bombayn pörssissä (BSE), Intian kansallisessa pörssissä (NSE) että Lontoon pörssissä (LSE). Pääomistaja on Intian valtio.


title: State Bank of India

text: Yhdysvaltalainen talousjulkkaisu Forbes luokitteli State Bank of Indian vuonna 2015 Intian toiseksi ja maailman 152. suurimmaksi julkiseksi osakeyhtiöksi. Konsernin liikevaihto oli 40,8 miljardia dollaria ja liikevoitto 2,35 miljardia dollaria (2014). Taseensa perusteella pankki luokiteltiin vuonna 2015 maailman 58. suurimmaksi julkisesti noteeratuksi pankiksi.


title: Artur Platonov

text: Artur Stanislavovitš Platonov (s. 11. syyskuuta 1974 Almaty, Kazahstanin sosialistinen neuvostotasavalta) on kazakstanilainen toimittaja ja poliitikko. Hänet valittiin valtiopäiväedustajaksi mažilikseen 2016.


title: Abai Tasbulatov

text: Abai Boljukbajevitš Tasbulatov (s. 21. syyskuuta 1951 Nikolajevka, Kasygurtin piiri, Etelä-Kazakstanin alue, Kazahstanin sosialistinen neuvostotasavalta) on kenraaliluutnantti sekä mažiliksen valtiopäiväedustaja 2012-2016 ja 2016-.


title: Muhtar Tihikejev

text: Muhtar Bakirovitš Tihikejev (s. 27. syyskuuta 1963 Karaganda, Kazahstanin sosialistinen neuvostotasavalta) on kazakstanilainen valtiopäiväedustaja mažiliksessa 1999-2004, 2004-2007, 2007-2012, 2012-2016 ja 2016- . Hän on osallistunut mm. rauhanturvaamiseen Vuoristo-Karabahissa.


title: Serik Umbetov

text: Serik Abikenovitš Umbetov (s. 19. kesäkuuta 1950 Prudki, Žambylin piiri, Almatyn alue, Kazahstanin sosialistinen neuvostotasavalta) on entinen Kazakstanin maatalousministeri 2004-2005 sekä valtiopäiväedustaja mažiliksessa 2012-2016 ja 2016-


title: Baktykoža Izmuhambetov

text: Baktykoža Salahatdinovitš Izmuhambetov (s. 1. syyskuuta 1948 Kurmangazyn piiri, Atırawin alue, Kazahstanin sosialistinen neuvostotasavalta) on Kazakstanilainen poliitikko. Hän oli aiemmin Atırawin alueen aluejohtaja. Hän on ollut valtiopäiväedustajana mažiliksessa vuodesta 2012 ja toiminut vuodesta 2016 sen puhemiehenä. Hän on toiminut myös KazMunaiGasin toimitusjohtajana.


title: Madden NFL 25

text: Madden NFL 25 on vuonna 2013 julkaistu amerikkalainen jalkapallo -aiheinen videopeli. Pelin kehitti EA Tiburon ja julkaisi EA Sports. Se julkaistiin PlayStation 3:lle, PlayStation 4:lle, Xbox 360:lle ja Xbox Onelle. Peli nimettiin Madden NFL 14 sijaan Madden NFL 25, jolla viitataan pelisarjan juhlavuoteen. Samalla PlayStation 4 ja Xbox One versiot käyttävät ensimmäistä kertaa uutta Ignite pelimoottoria, kun vuotta vanhemmat pelikonsolit käyttävät EA:n vanhempaa pelimoottoria. Barry Sanders valittiin kansikuvaksi PlayStation 4 ja Xbox One versioon, kun taas PlayStation 3 ja Xbox 360 versioon Adrian Peterson. Hänestä tuli samalla ensimmäinen NFL-pelaaja, joka on valittu kahdesti Madden NFL -pelin kansikuvaan.


title: Madden NFL 25

text: Uratilassa pelaaja saa olla omistajana ja johtaa omaa NFL-joukkuetta. Siinä voi siirtää joukkueen uuteen kaupunkiin myös Yhdysvaltojen ulkopuolelle, kuten Kanadaan, Meksikoon, Irlantiin ja Englantiin. Vanhoja historiallisia seuroja voi myös tuoda takaisin peliin, kuten Houston Oilers tai London Monarchs. Edellisen kerran vanhojen seurojen palauttaminen oli mahdollista Madden NFL 12:sta ja joukkueiden kotikaupunkien vaihtaminen Madden NFL 09:ssä.


title: Oskar Engberg

text: Oskar Leander Engberg (9. maaliskuuta 1875 Viipuri – 5. joulukuuta 1955 Helsingin maalaiskunta) oli suomalainen työväenliikkeen aktiivi ja sosialidemokraatti, joka vallankumouksellisena pidetyn toimintansa johdosta oli 1800-luvun lopulla karkotettuna Siperiassa. Karkotuksensa aikana hän ystävystyi Vladimir Leninin ja tämän puolison Nadežda Krupskajan kanssa.


title: Oskar Engberg

text: Viipurissa syntynyt Engberg kävi ruotsinkielistä koulua, kunnes perhe muutti Pietariin isän saatua työpaikan Putilovin tehtaalta. Koulunkäynnin lopetettuaan myös Oskar meni töihin samalle tehtaalle, jossa hän aluksi työskenteli valssaamossa. Hieman myöhemmin Engberg menetti työtapaturmassa yhden sormistaan, minkä jälkeen hänet siirrettiin sorvarin oppipojaksi. Työläisillä ei tuolloin ollut tapaturmavakuutuksia ja oppipojan palkka oli myös Engbergin entistä tehtävää huonompi. Kokemansa epäkohdat saivat hänet kiinnostumaan työväenaatteesta ja pian Engberg lähti mukaan vallankumouksellisten sosialidemokraattien toimintaan. Myöhemmin hänet vangittiin pariksi kuukaudeksi kiellettyjen lentolehtisten levittämisesta ja lopulta syksyllä 1897 Engberg karkotettiin kolmeksi vuodeksi Siperiaan, kun häntä syytettiin myös laittomien lakkojen organisoinnista.


title: Oskar Engberg

text: Engberg määrättiin Krasnojarskin alueella sijaitsevaan Šušenskojen kylään, jonne oli karkotettuna myös Vladimir Lenin. Hän oli aikaisemmin kuullut Leninin puhuvan jo Pietarissa, mutta ei kuitenkaan tuntenut tätä ulkonäöltä. Hieman myöhemmin kylään saapuivat karkotettuina myös Leninin puoliso Nadežda Krupskaja äiteineen sekä puolalainen vallankumouksellinen sosialidemokraatti Ivan Lukitš Prominski (1859–1923). Heinäkuussa 1898 Lenin ja Krupskaja solmivat avioliiton, Engbergin hoitaessa avustajan - nykyistä bestmania vastaavaa - tehtävää. Hän valmisti myös kupariset vihkisormukset Krupskajan mukanaan tuomilla työvälineillä.


title: Oskar Engberg

text: Nadežda Krupskajan mukaan Engberg oli oppinut mies, vaikka hänen tietonsa sosialismista olivatkin vähäiset. Lenin opetti Engberille muun muassa "Erfurtin ohjelman" sisältöä, Krupskajan lukiessa hänelle saksankielisiä teoksia, kuten Karl Marxin kirjoittamia "Pääomaa" ja "Kommunistista manifestia". Engberg oli oppinut hieman saksaa jo kouluaikoinaan monikulttuurisessa Viipurissa. Krupskajan kertoman mukaan Engberg ei kuitenkaan sisäistänyt niiden ajatuksia ja oppitunnit loppuivat jo muutamien päivien jälkeen. Vuonna 1953 Yleisradiolle antamassaan haastattelussa Engberg kertoi kuitenkin pysyneensä aina Leninin hänelle opettamassa sosialidemokratiassa, eikä milloinkaan omaksunut tämän myöhempää kommunismia.


title: Oskar Engberg

text: Ystävyys Leninin pariskunnan kanssa säilyi myös Engbergin vuonna 1900 päättyneen karkotuksen jälkeen. Suomessa piileskellyt Lenin vieraili hänen luonaan Helsingin Ullanlinnassa vuonna 1906 ja leskeksi jääneen Krupskajan Engberg tapasi vielä vuonna 1937 oltuaan kutsuvieraana Moskovan Lenin-museon avajaisissa. Hänen valmistamansa vihkisormukset olivat neuvostoaikana museon kokoelmissa, josta ne 1993 siirtyivät valtion historiallisen museon haltuun. Engbergin karkotusvuosien asuinmökki puolestaan kuuluu nykyään Šušenskojen kotiseutumuseolle.


title: Oskar Engberg

text: Engberg karkoitus päättyi vuonna 1900. Lenin pyysi häntä lähtemään puolueen agitaattoriksi Etelä-Venäjälle, mutta vanhemmat halusivat Engbergin palaavan Pietariin. Venäjän viranomaiset eivät kuitenkaan antaneet hänen jäädä kaupunkiin, joten Engberg päätti muuttaa Suomeen. Hän työskenteli aluksi metallitehtaissa Viipurissa ja Pyhtäälä, kunnes muutti pääkaupunkiseudulle. Vuoden 1905 suurlakon jälkeen Engberg perusti Helsinkiin venäjänkielisen työväenyhdistyksen, jonka edustajaksi hänet valittiin myös SDP:n puolueneuvostoon. Engberg toimi yhdityksen puheenjohtajana, mutta viranomaiset kuitenkin lakkauttivat sen jo heinäkuussa 1907.


title: Oskar Engberg

text: Myöhemmin Engberg rakensi talon Nissbackan kartanon mailta ostamalleen tontille tuolloin Tuusulaan kuuluneeseen Nikinmäkeen ja työskenteli sorvarina VR:n Pasilan konepajalla vuodet 1925–1945. Engberg oli mukana perustamassa Jokivarren kansakoulua vuonna 1903 ja Korson työväenyhdistystä 1906. Hän toimi myös Tuusulan kunnanvaltuutettuna. Viimeisinä vuosinaan Engberg oli kiinnostunut teosofiasta.


title: Oskar Engberg

text: Oskari ja Anna Maria (1872–1933) Engbergin perheeseen syntyi kuusi lasta. Heidän pojistaan Lauri Oskar Engberg kaatui jatkosodan aikana Karhumäessä joulukuussa 1941.


title: Madden NFL 13

text: Madden NFL 13 on vuonna 2012 julkaistu amerikkalainen jalkapallo -aiheinen videopeli. Pelin kehitti EA Tiburon ja julkaisi EA Sports. Se julkaistiin muun muassa PlayStation 3:lle, Xbox 360:lle ja Wiille. Pelin kansikuvaksi valittiin pelaajaäänestyksen kautta Detroit Lionsin Calvin Johnson.


title: Madden NFL 13

text: Pelin fysiikkaa päivitettiin edelliseen peliin nähden, jonka myötä taklaukset tuntuvat todellisemmilta. Pelissä on myös uudenlainen uratila "Connected Careers", joka toimii online ja offline uratilassa. Moninpelissä on mahdollista pelata parhaimmillaan 32 pelaajalla. "Connected Careers" antaa mahdollisuuden pelata, joko itse luodulla tai oikealla pelaajalla tai valmentajalla. Uratilassa moninpeliin on tuotu XP systeemi, joka palkitsee pelaajaa hänen saavutuksista ja auttaa kehittämään taitojaan. Lisäksi pelaaja voi nostaa omaa "legacy" pisteitä, jonka avulla hänestä voi tulla NFL:n yksi legendoista.


title: Madden NFL 13

text: Peli sai kokonaisuutena positiiviset arvostelut. GameRankings ja Metacritic laskivat keskimäärin parhaimmat arvosanat PS3 ja Xbox 360 konsoleille, jotka saivat hieman yli 80 pistettä sadasta. Keskimäärin huonoimmat arvosanat sai PlayStation Vita, joka keräsi 63 pistettä sadasta.


title: Elliptisten käyrien salausmenetelmät

text: Elliptisten käyrien salausmenetelmät (, ECC) ovat elliptisiin käyriin liittyviin laskutoimituksiin perustuvia julkisen avaimen salausmenetelmiä. Konseptin esittelivät 1980-luvun puolivälissä toisistaan riippumatta Neal Koblitz ja Victor S. Miller.


title: Elliptisten käyrien salausmenetelmät

text: Etuna yleisempään RSA:han verrattuna on avainten pieni koko, jonka ansiosta salaukseen liittyvät toiminnot ovat nopeita. ECC sopii erityisesti tarkoituksiin, joissa muisti ja laskentakyky on rajoitettu, kuten sirukorteissa ja muissa sulautetuissa järjestelmissä. Toisaalta se on monimutkaisempi toteuttaa, sillä sopivien käyrien valinta edellyttää matemaattista erityisosaamista. Turvallisuus perustuu yksisuuntaisen laskutoimituksen käänteisoperaation, tässä tapauksessa diskreetin logaritmin vaikeuteen. Nyrkkisääntönä on myös sellaisen julkisen toteutuksen käyttö, josta ammattilaisetkaan eivät ole löytäneet virheitä. Näitä ovat esimerkiksi niin sanotun sivukanavahyökkäyksen mahdollistavat tietovuotolähteet, joista saatuja ajallisia ja sisällöllisiä tietoja käyttämällä itse algoritmi voidaan murtaa. Toteutuksiin liittyy myös muita yksityiskohtia, jotka voivat vaarantaa salauksen toimivuuden. Esimerkiksi tarkistetaanko sijoittuvatko pisteet todella käyrälle.


title: Elliptisten käyrien salausmenetelmät

text: Käyttö on yleistynyt sitä mukaa kun usko RSA-salauksen kestävyyteen on heikentynyt. Sen avaimen pituuteen liittyvät ongelmat korostuvat siirryttäessä vahvempaan salaukseen. Kun RSA:n ja Diffie–Hellmanin murtaminen tavanomaisin menetelmin on arvioitu olevan kenties vain viiden vuoden päässä, on ECC-siirtymä nähty jopa ainoana käyttökelpoisena vaihtoehtona. Pitemmällä tähtäimellä kvanttitietokoneiden kehityksen edistyminen ja sen myötä Shorin algoritmi uhkaa. Proosin ja Zalkan mukaan 2048-bitin RSA:n murtamiseen tarvitaan 4096 kubitin laskentateho, mutta vastaavaan 224-bitin ECC:hen vain 1300–1600. Muun muassa NSA ja EU ovat alkaneet kehittämään kvanttilaskennan kestäviä salausmenetelmiä.


title: Elliptisten käyrien salausmenetelmät

text: Elliptisen käyrän laskutoimitukset:ECDHE () viittaa lyhytikäisiin parametreihin perustuvaan, jopa kertakäyttöiseen avaimenvaihtoon. Tällöin tieto pysyy salassa, vaikka pääsalausavaimet joskus myöhemmin vaarantuisivat ().


title: Elliptisten käyrien salausmenetelmät

text: Dual_EC_DRBG () on pahamaineinen satunnaislukugeneraattori, johon RSA-yhtiön on arvioitu jättäneen NSA:n pyynnöstä niin sanotun takaoven, jonka paljastumisen reaktiot ovat olleet näyttäviä. Sitä ei suositella käytettäväksi. Muiden julkisen avaimen salausmenetelmien tavoin ECC edellyttää, ettei hyökkääjä voi ennustaa satunnaislukujen luomista.


title: Elliptisten käyrien salausmenetelmät

text: Edward Snowdenin paljastusten valossa on herännyt epäilyksiä, voiko NIST:n viranomaiskäyttöön suosittelemiin käyriin luottaa ilman pelkoa takaovista.


title: InVader

text: InVader on Reckless Loven neljäs studioalbumi, joka julkaistiin 4. helmikuuta 2016 levymerkillä Spinefarm Records. Levyn tuotti Ilkka Wirtanen, joka on tuottanut myös Reckless Loven edelliset albumit. Albumi nousi Suomen virallisen listan sijalle 8.


title: InVader

text: Ensimmäinen single uusimmalta albumilta oli nimeltään "Keep It Up All Night", joka julkaistiin 18. syyskuuta 2015. Kyseinen single löytyy bonuskappaleena "InVader"-levyltä brittiläisen Spinefarm Recordsin julkaisemana. Albumin toinen single "Monster" julkaistiin 29. tammikuuta 2016. Kappaleesta tehtiin myös musiikkivideo.


title: InVader

text: Kaikki kappaleet sanoittanut Olli Herman.


title: Delta (videopeli)

text: Delta on Stavros Fasoulasin suunnittelema ja toteuttama shoot ’em up -videopeli, jonka Thalamus julkaisi Commodore 64:lle vuonna 1987. Pelin musiikin sävelsi Rob Hubbard, ja pelin alkuintro perustuu Philip Glassin säveltämään kappaleeseen Koyaanisqatsi.


title: Delta (videopeli)

text: Peli on sivultapäin kuvattu, vierivän ruudun avaruusräiskintäpeli, joka muistuttaa "R-Typea". Pelin erikoispiirre on mahdollisuus kerätä power up -voimia, jotka näkyvät peliruudun reunalla mustassa palkissa.


title: Delta (videopeli)

text: Peli julkaistiin ZX Spectrumille vuonna 1990 nimellä Delta Charge. Yhdysvalloissa pelin nimi oli Delta Patrol.


title: Delta (videopeli)

text: Toimittaja Juho Kuorikosken mukaan peli on ikääntynyt arvokkaasti. Hän pitää sitä yhtenä Commodore 64:n parhaista avaruusräiskinnöistä.


title: Anton Lesser

text: Anton Lesser (s. 14. helmikuuta 1952), on brittiläinen näyttelijä, joka on esiintynyt urallaan pääasiassa teatterissa ja televisiossa. Hänet tunnetaan muun muassa rooleistaan televisiosarjoissa "Game of Thrones" (2013–2016), "Nuori Morse" (2013–2018) sekä "The Crown" (2017).


title: Anton Lesser

text: Hänestä tuli teatterikoulusta valmistuttuaan Royal Shakespeare Companyn jäsen vuonna 1977.


title: AC Libertas

text: Associazione Calcio Libertas eli AC Libertas on jalkapalloseura Borgo Maggioren kunnasta Keski-San Marinosta. Seura pelaa San Marinon korkeimmalla sarjatasolla Campionato Sammarinese di Calciossa. Libertas on voittanut kertaalleen maansa mestaruuden. Tämä tapahtui kaudella 1995–1996. Euroopan sisäisissä kilpailuissa Libertas on pelannut useammalla kaudella. Ensimmäisen kerran se pelasi Euroopan sisäisissä kilpailuissa kaudella 2007–2008, jolloin se pelasi Eurooppa-liigan edeltäjän UEFA Cupin ensimmäisellä karsintakierroksella. Liberstas hävisi irlantilaiselle Drogheda Unitedille yhteismaalein 4–1 pelaten kotonaan 1–1 tasapelin. Kaudella 2012–2013 Libertas hävisi Eurooppa-liigan ensimmäisellä karsintakierroksella makedonialaiselle FK Renovalle 8–0, ja seuraavalla kaudella bosnialaiselle FK Sarajevolle 3–1. Kaudella 2014–2015 Libertas hävisi Eurooppa-liigan ensimmäisellä karsintakierroksella bulgarialaiselle PFC Botev Plovdiville 6–0.


title: Thalamus (yritys)

text: Thalamus oli brittiläinen yritys, joka julkaisi videopelejä 8- ja 16-bittisille alustoille. Ensimmäinen sen julkaisema videopeli oli suomalaisen Stavros Fasoulasin "Sanxion" vuodelta 1986.


title: Thalamus (yritys)

text: Thalamus julkaisi Fasoulasilta myös kaksi muuta peliä, "Deltan" ja "Quedexin" vuonna 1987.


title: Thalamus (yritys)

text: Thalamus lopetti toimintansa vuonna 1993.


title: Aurejärvi (järvi)

text: Aurejärvi on Pirkanmaalla Parkanossa ja Ylöjärven Kurussa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Aurejärvi on osa "Aurejärven aluetta". Aurejärvi on myös järven etelärannalla sijaitsevan kylän nimi.


title: Aurejärvi (järvi)

text: Järven pituus on 13,7 kilometriä, leveys 3,7 kilometriä ja sen pinta-ala on 21,2 neliökilometriä. Se sijaitsee Kyrösjärvestä 25 kilometriä pohjoiseen Parkanon ja Ylöjärven väisellä rajalla pitkänä pohjois-eteläsuuntaisena järvenä. Aurejärveen laskee vesiä varsin pieneltä valuma-alueelta. Yhdessä järven vesialtaan tilavuuden kanssa tämä näkyy veden hitaana vaihtumisena. Järven vesien laskennallinen keskiviipymä on 1 748 vuorokautta eli 4,8 vuotta. Aurejärven luonto on ilmeeltään erämainen ja se sijaitsee Suomenselän vedenjakajalla.


title: Aurejärvi (järvi)

text: Järven vesialtaan pohja on syvyysvaihteluiltaan monipiirteinen. Pienialaisten syvänteiden välissä on saaria, jotka rikkovat Aureenselän pienempiin aukkoihin. Suurimpia saaria ovat etelästä lukien puoli kilometriä pitkä ja autio Vuohisaari, sitten on Vekaranniemi, jonka kannas on katkaistu kapealla kaivannolla, ja edelleen Ruuhisaari, Lehtisaari ja Korkeasaari. Neljä viimeksi mainittua sijaitsevat Raattaniemi-Vekaranniemen Natura 2000-alueella. Parkanon puolella sijaitsee vielä Majasaari, jossa on vapaa-ajan asuntoja. Hieman pohjoisempana sijaitsevat Lokansaaret, jossa Parkanon raja kääntyy pohjoiseen. Raja ohittaa suuremman Riihisaaren sen itäpuolelta ja Aureselällä olevat Iso ja Vähä Selkäsaaret niiden länsipuolelta. Lokansaaret ja Selkäsaaret kuuluvat myös manittuun suojelualueeseen. Heti järven puolivälin eteläpuolella sijaitsee saarien rypäs, jossa on Jänissaari, Syväsaari, Pöykänsaari, Korpisaari, Vuohisaari ja Mustikkasaari. Saarien pohjoispuolella sijaitsevat Pöykänselkä ja Uljaanselkä, jossa on Siikamon saari. Riitinniemen edusta on kivikkoinen ja siellä on myös saaria. Lokansaarien pohjoispuolella on vielä Multasaari ja Kartiskasaari sekä Kukkula- ja Mustikkasaari. Kiisonperä on järven pohjoinen lahti, jota vartioi viimeisenä Kiisonsaari.


title: Aurejärvi (järvi)

text: Järven syvyysvaihtelut ovat Suomen oloissa tavallista syvemmät. Eteläpäässä olevassa Linnanlahdessa on yli 11 metriä syvää. Korkeasaaren edustalla on 19 metrin syvänteet, joista toinen jatkuu Lokansaarille asti. Ison Selkäsaaren eteläpuolella on 15 metriä syvää ja pohjoispuolella melkein 20 metriä syvää. Vähä Selkäsaarelta alkava ja Pöykänselälle jatkuva syvänteessä syvyys vaihtelee 20–40 metrin välillä. Esimerkiksi Pöykänsaarella on melkein joka suunnassa yli 30 metriä syvää. Siikamon välistä etelään yli Uljaanselän jatkuu toinenkin syvänne Pöykänselälle. Se on noin 20–40 metriä syvä. Järven syvimmäksi kohdaksi on ilmoitettu Pöykänsaaren pohjoispuolella oleva syvänne, jossa on 38,6 metriä syvää.


title: Aurejärvi (järvi)

text: Järven ympäristön kallioperän muodostavat happamat syväkivilajit, jonka muodostaman kilven halkaisee emäksinen gabro- ja dioriittiesiintymä. Kallion murroslinjat ovat loivapiirteisiä. Kallioperän peittää yhtenäinen moreenipeite, jota kalliopaljastumat rikkovat vain harvoin. Järven rannat ovat siten pääasiassa moreenirantoja.


title: Aurejärvi (järvi)

text: Rantaviivan pituus on 106 kilometriä, koska se polveilee muodostaen monia niemiä ja lahtia. Myös lukuisat saaret lisäävät rantaviivan pituutta. Erityisiä lahtia on muutama. Järven eteläpäässä sijaitsee Linnanlahti, joka muodostaa kuin oman järvialtaansa Vekaraniemen taakse. Sen rannalla on paljon vapaa-ajan asuntoja. Itärannalla sijaitsee Mertuulammi, jonka lahdensuu on vain noin 10 metriä leveä. Lampeen tai lahdenpohjaan laskee Pitkäjärven valuma-alueen laskujoki. Itärannalla Itä-Aureen kohdalla sijaitsee Saksanlahti, jonka 70 metriä leveä lahdensuu sulkee sisäänsä laajan ja asutun lahden. Järven pohjoisosassa laskee Vähä Mustajärven valuma-alueen laskuoja Riitinoja haarautuen sekä Riitinlahteen että Riitinniemen länsisivulle. Kiisonperä on pitkä ja kapeneva lahti, jonka lahdenpohjaan Iso Tervajärven valuma-alue laskee vetensä. Jänislahti sijaitsee Suksilahden perällä ja Jänsilahteen laskee pienen Jänisjoen valuma-alueen laskuoja. Tämän eteläpuolella sijaitsee vielä Kuirinlahti, joka muodostaa oman altaansa ja mihin on rakennettu paljon vapaa-ajan asuntoja. Järven eteläpää on saarien ja lahtien muodostama sokkelinen lahti, josta Aurejärven laskujoki saa alkuunsa. Sen nimi on Aurejoki ja se juoksee Käärmelammin ja Saunalammin kautta ensimmäiseen koskeensa.


title: Aurejärvi (järvi)

text: Järvellä on keskiajalla vieraillut usein kalastajia ja se on siksi jaettu Parkanon ja Kurun pitäjien kesken. Sen rannat eivät kuitenkaan ole olleet peltoviljelyyn soveliaita, koska rantaan päättyviä peltoja on vain muutamassa paikassa. Eniten asukkaita asuu Aurejärvellä ja Aurekoskella järven lounaiskulmassa. Seututie 332 on keränyt asukkaita Länsi-Aureeseen, joka jää kauemmaksi järven vaikutuspiiristä, samoin kuin Itä-Aureen kirkonkylä.


title: Aurejärvi (järvi)

text: Aurejärven Natura 2000-alue (FI 0321008) sijaitsee sekä Kurussa että Parkanossa. Sen pinta-ala on 717 hehtaaria, mutta nuorena Natura-alueena sillä ei ole vielä hoitosuunnitelmaa. Aluetta on suunniteltu laajennettavaksi käsittämään lähes koko järven pohjoisosaa Riitinniemen tasalta pohjoiseen.


title: Aurejärvi (järvi)

text: Raattaniemi-Vekaranniemen Natura 2000-alue (FI 0321003) koostuu suuresta Hirsiniemen alueesta, Vekaraniemen alueesta sekä Selkässarista, Pääskysaaresta, Lokansaarista, Korkeasaaresta, Lehtisaaresta ja Ruuhisaaresta. Alueeseen ei sisälly järven vesialueita.


title: Aurejärvi (järvi)

text: Järvellä pesivät muun muassa kalatiira, kuikka ja selkälokki, ja sen ympäristössä esimerkiksi tiltaltti, pohjantikka, metso ja riekko. Järveen on istutettu runsaasti siikaa, kuhaa ja järvilohea. Ei tiedetä varmuudella, lisääntyvätkö siika ja lohi järvessä. Tärkein saaliskala on muikku ja sitten ahven ja hauki. Siikakanta on tyydyttävä, mutta taimen- ja rapukannat heikkoja.


title: Aurejärvi (järvi)

text: Kanahudannevan turvetuotantoalue on pinta-alaltaan noin 36 hehtaaria. Tuotantoalueen vaikutukset Aurejärveen ovat pienet. Suon kuivatusvesien mukana kulkeutuu järveen 1 300 kilogrammaa kiintoainetta vuodessa, josta poistuu osa ja jäljelle jää 860 kilogrammaa. Tämä on noin 1% järven luontaisesta kuormituksesta. Myös Iso-Tervajärven valuma-alueella sijaitsevlta 64 hehtaarin Talasnevan turvetuotantoalueen kuivatusvedet kulkeutuvat Aurejärven pohjoisosaan. Vähä Mustajärven valuma-alueella sijaitsevat Nimetönnevan- ja Sammakkolamminnevan tuotantoalueiden pinta-alat ovat yhteensä 58 hehtaaria.


title: Aurejärvi (järvi)

text: Aurejärven valuma-alue on suo- ja metsävaltaista ja siinä on peltomaata suhteellisen vähän. Vesi on siksi väriltään ruskeaa ja se on runsashumuksista. Humus kuluttaa kemiallisesti melko paljon happea. Humuksen runsauden vuoksi vesi on myös hapahkoa, mutta kuitenkin varsin kirkasta. Veden pH-arvot pienenevät syvemmälle mentäessä. Vuonna 1986 mitattiin talvella ja kesällä pH:ksi 5,8 (1 metriä syvää), 5,6 (10 metriä) ja 5,5 (15 metriä). Tämä on ravuille ja joillekin kaloille liian hapanta.


title: Aurejärvi (järvi)

text: Järvi ei ole rehevöitynyt, sillä sekä fosforin että typen osalta pitoisuudet vastaavat luonnontilaista järveä. Rehevyystaso on ollut korkeimmillaan 1980-luvun lopussa ja 1990-luvun alussa, mutta ravinteiden pitoisuuksissa on ollut nykypäivään asti jatkuva laskeva trendi. Levän määrät ovat pysytelleet klorofyllipitoisuuden perusteella lievästi rehevien järvien raja-arvojen sisällä. Veden happitilanne on vaihdellut tutkittuina ajankohtina sekä kesällä että talvella hyvästä erinomaiseen. Hapen kuluminen on alhaisen rehevyystason ansiosta hidasta eikä Aurejärvi kerrostu lämpötilan mukaan kovinkaan helposti. Aurejärvi soveltuu hyvin virkistyskäyttöön.


title: Aurejärvi (järvi)

text: Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi. Pirkan Taival kulkee Aurejärven ohi kolmannen etapin Seitsemisen Kansallispuisto–Parkano- osuudella. Osuuden levähdyspaikka on rakennettu Mikonniemeen, jossa on autiotupa, käymälä, puuvaja ja nuotiopaikka. Veden voi noutaa järvestä ja paikkaa ylläpitää Parkanon kaupunki.


title: SS Pennarossa

text: Società Sportiva Pennarossa on jalkapalloseura Chiesanuovan kunnasta Lounais-San Marinosta. Se pelaa San Marinon korkeimmalla sarjatasolla Campionato Sammarinese di Calciossa. Maan mestaruuden Pennarossa on voittanut kertaalleen kaudella 2003–2004. Euroopan sisäisissä kilpailuissa Pennarossa on pelannut kertaalleen. Seura pääsi mestaruuskautensa jälkeen Eurooppa-liigan edeltäjän UEFA Cupin ensimmäiselle karsintakierrokselle, jolla hävisi bosnia-hertsegovinalaiselle FK Željezničar Sarajevolle yhteismaalein 9–1.


title: Rodullistaminen

text:
Rodullistaminen eli etnisoiminen on sosiologiassa prosessi, joka kuvaa etnisten tai "rodullisten" identiteettien yhdistämistä sellaisiin suhteisiin, sosiaalisiin käytäntöihin tai ryhmiin, jotka eivät itseään sellaisiksi tunnista. Rodullistaminen ja etnisoiminen tapahtuvat usein ryhmän vuorovaikutuksessa toisen kanssa, jonka identiteettiä se hallitsee ja yhdistää harjoittaakseen pysyvää hallitsemista. Vaikka rodullistaminen syntyy usein hallitsemisesta, rodullistettu ryhmä vähitellen samastuu osoitettuun identiteettiin tai jopa omaksuu sen, ja se alkaa itse kuvata itseään siihen liitetyillä ominaisuuksilla. Tällaiset prosessit ovat olleet yleisiä kautta historian imperialismin, nationalismin sekä rotujen ja etnisissä hierarkioissa.
Rodullistaminen tarkoittaa sitä, että ihmisiin liitetään esimerkiksi ihonvärin, uskonnon tai etnisen taustan takia oletuksia, stereotypioita ja ennakkoluuloja.


title: Rodullistaminen

text: Rodullistaminen syntyy siitä ajatuksesta, että tietyt piirteet omaavat ihmiset ovat perustavanlaatuisesti erilaisia verrattuna "oikeaan ihmiskuvaan" tai että he ovat jopa syntyneet palvelemaan "oikeiksi valkoisiksi" ihmisiksi rodullistettuja yksilöitä.


title: Rodullistaminen

text: Rasismi oli vanhan määritelmän mukaan teoria tai ideologia, joka perustui oletuksiin ihmisrotujen olemassolosta, ihmisten fyysisten ja psyykkisten erojen perinnöllisyydestä ja toisistaan riippuvuudesta. Arveltiin, että yksilön ominaisuudet määrittää tiettyyn ryhmään kuuluminen ja että on olemassa rotujen hierarkia ja että politiikan täytyy perustua tietoon. Rasismin ilmenemismuotoja olivat esimerkiksi rasististen ryhmien ja yksilöiden lentolehtiset ja lehtikirjoitukset, elokuvat, musiikki (sanoitus), puheet ja kirjallisuus.


title: Rodullistaminen

text: Rasismin uuden määritelmän mukaan ihmisryhmien, kuten maahanmuuttajien tai vähemmistöjen rodullistaminen eli esittäminen rodun kaltaisina ryhminä tapahtuu kulttuuristen piirteiden, kuten esimerkiksi uskonnon, kielen tai tapojen perusteella. Siihen kuuluu näin muodostettujen ryhmien aliarvostaminen ja halveksunta. Se ilmenee muun muassa halveksivina puheina tai kirjoituksina Suomessa esimerkiksi juutalaisista, venäläisistä, somaleista, saamelaisista, romaneista tai yleensä maahanmuuttajista tai vähemmistöistä.


title: Madden NFL 10

text: Madden NFL 10 on vuonna 2009 julkaistu amerikkalainen jalkapallo -aiheinen videopeli. Pelin kehitti EA Tiburon ja julkaisi EA Sports. Se julkaistiin muun muassa PlayStation 2:lle, PlayStation 3:lle, Xbox 360:lle ja Wiille. Pelin kansikuvaksi valittiin ensimmäistä kertaa kaksi pelaajaa, jotka ovat Super Bowl XLIII'ssa pelanneet Pittsburgh Steelersin Troy Polamalu ja Arizona Cardinalsin Larry Fitzgerald.